AμεA - Άτομα με Αναπηρία - Δικαιώματα και Παροχές: 03/16/13\nΚαταπέλτης είναι το πόρισμα για τους γιατρούς του Παιδοκαρδιοχειρουργικού Κέντρου στο νοσοκομείο "Αγία Σοφία", καθώς από την έρευνα επιβεβαιώθηκαν τόσο η καταγγελθείσα έλλειψη συνεργασίας και οι κάκιστες σχέσεις μεταξύ των ελεγχομένων, οι "ίντριγκες" και οι συνεχείς έριδες, όσο και τα περιστατικά άρνησης των βοηθών γιατρών να πειθαρχήσουν στο πρόγραμμα του συντονιστή τους, που από το νόμο έχει την ευθύνη της ομαλής λειτουργίας της ομάδας.\nΣτο συμπληρωματικό πόρισμα της Ιατρικής Υπηρεσίας του "Αγία Σοφία" παρατίθενται λεπτομερή στοιχεία για το περιστατικό που έγινε αφορμή για την αναστάτωση που ακολούθησε. Πρόκειται για την εξωφρενική ιστορία που εκτυλίχθηκε στο χειρουργείο, όπου ένα μικρό παιδί είχε -σύμφωνα με το πρόγραμμα- ήδη ναρκωθεί περιμένοντας την επέμβαση, ωστόσο οι δύο βοηθοί παιδοκαρδιοχειρουργοί ήταν άφαντοι.\nΕτσι παρήλθε ο χρόνος της νάρκωσης, το παιδί συνήλθε και η εγχείρηση δεν έγινε!\nΟι δύο γιατροί άφησαν μόνο του τον συντονιστή πάνω από το προσκέφαλο του ασθενούς παιδιού και δεν προσήλθαν για να προχωρήσει η προγραμματισμένη επέμβαση.\nΤα πορίσματα της ΕΔΕ\nΗ γυμναστική τονώνει την εγκεφαλική δραστηριότητα.\nΗ άσκηση δεν ωφελεί μόνο την καρδιά και το σωματικό βάρος, αλλά και το μυαλό μας. Η συστηματική φυσική δραστηριότητα από την παιδική ηλικία φαίνεται ότι τονώνει την εγκεφαλική δραστηριότητα και μπορεί ακόμη και να αποτρέψει την εκδήλωση άνοιας σύμφωνα με νέα έρευνα.\nΣτην έρευνα που διήρκεσε 40 χρόνια, συμμετείχαν περισσότεροι από 9000 άτομα από την ηλικία των 11 ετών. Οι ερευνητές διαπίστωσαν ότι οι συμμετέχοντες που γυμνάζονταν σε εβδομαδιαία βάση καθ’ όλη τη διάρκεια της ζωής τους είχαν καλύτερη απόδοση σε τεστ μνήμης, μάθησης, προσοχής και αντιληπτικής ικανότητας στην ηλικία των 50 ετών συγκριτικά με όσους γυμνάζονταν δυο ή τρεις φορές τον μήνα ή λιγότερο.\nΟι άνδρες που γυμνάζονταν περισσότερες από τέσσερις φορές την εβδομάδα είχαν κατά 30% λιγότερες απώλειες όσον αφορά τη νοητική τους απόδοση, ενώ για τις γυναίκες το ποσοστό ανερχόταν σε 25%. Αλλά ακόμη και εκείνοι που γυμνάζονταν μια φορά την εβδομάδα είχαν κατά μέσο όρο μια καθυστέρηση όσον αφορά την έκπτωση των νοητικών τους ικανοτήτων κατά 10% συγκριτικά με όσους δεν γυμνάζονταν.\nΣύμφωνα με τον επικεφαλής ερευνητή Δρ Αλεξ Ντρέγκαν «η έρευνα δείχνει ότι οποιαδήποτε φυσική δραστηριότητα είναι ωφέλιμη για την νοητική λειτουργία».\nΣημαντικό βήμα στην αποκατάσταση κρανιακών κακώσεων.\nΜπορεί η τεχνολογία του 3D Printing να είναι πολύ πρόσφατη, όμως ήδη η χρήση της εξελίσσεται με πολύ γρήγορους ρυθμούς, ειδικά στον τομέα της ιατρικής.\nΠρόσφατα είχαμε διαβάσει για την πιθανή τρισδιάστατη εκτύπωση μοσχευμάτων, όμως πλέον η πρώτη πραγματική εφαρμογή της συγκεκριμένης τεχνολογίας είναι γεγονός!\nΠιο συγκεκριμένα, η εταιρεία Oxford Performance Materials κατάφερε να αποκαταστήσει το 75% του κρανίου ενός ασθενή, χρησιμοποιώντας ένα ειδικό μόσχευμα, προϊόν 3D εκτύπωσης.\nΤο υλικό που χρησιμοποιήθηκε ονομάζεται polytherketoneketone, με το εμφύτευμα να είναι σχεδιασμένο ώστε να δίνει τη δυνατότητα για μελλοντική ανάπτυξη κυττάρων και ιστού.\nΣτην έκθεση της εταιρείας δεν αναφέρεται σε πιο σημείο ακριβώς τοποθετήθηκε το μόσχευμα όμως γίνεται ξεκάθαρο πως πρόκειται για ένα κομμάτι που σταδιακά θα καταφέρει να ενσωματωθεί στον οργανισμό του ασθενούς και αποκτήσει όλες τις ιδιότητες ενός κανονικού οστού.\nΌπως δηλώνουν οι υπεύθυνοι για την δημιουργία του 3D εμφυτεύματος, χρειάζονται περίπου δύο εβδομάδες για να δημιουργήσουν το κατάλληλο, μελετώντας αναλυτικά την περιοχή τοποθέτησής του.\nΜόλις λάβει την απαραίτητη έγκριση, η εταιρεία θα μπορεί να βοηθήσει περίπου 500 ασθενείς ανά μήνα, αποδεικνύοντας πως το 3D Printing είναι η επανάσταση στον τομέα της ιατρικής.\nΟμαδικά μετακινούνται τα καρκινικά κύτταρα στον οργανισμό.\nΠροσφέρει σημαντικά οφέλη στον οργανισμό.\nΕκπέμπει σήμα κινδύνου εξαιτίας των ελλείψεων.\nΠρος οριστικό λουκέτο οδηγείται το νοσοκομείο Ζακύνθου εξαιτίας των ελλείψεών του, όπως τονίζουν οι εργαζόμενοί του, καθώς τα προβλήματά, που συνεχώς διογκώνονται φέρνουν τους εργαζόμενους προ τετελεσμένων γεγονότων.\nΣύμφωνα με το σύλλογο των υπαλλήλων του Νοσοκομείου Ζακύνθου, το πετρέλαιο τελείωσε, η σίτιση των ασθενών περικόπτεται, η καθαριότητα σταματά, τακτικά χειρουργεία αναστέλλονται και τα φάρμακα τελειώνουν. Όλα αυτά σε ένα νοσοκομείο που αυτή τη στιγμή η πληρότητά του αγγίζει το 60%, με εκατοντάδες ηλικιωμένους που έχουν ανάγκη από περίθαλψη και φάρμακα.\nΔύο μήνες πριν αρχίσει η τουριστική περίοδος στη Ζάκυνθο και πολλαπλασιαστεί ο πληθυσμός του νησιού, οι ελλείψεις στο νοσοκομείο μπορούν να δημιουργήσουν μια τεράστια δυσφήμηση για τον τουρισμό της Ζακύνθου.\nΤην περασμένη εβδομάδα, ο διοικητής του νοσοκομείου Γιάννης Κομιώτης υπέβαλε την παραίτησή του με αφορμή τον χαμηλό προϋπολογισμό, που προβλέπει το υπουργείο για το νοσοκομείου του νησιού. Η παραίτησή του δεν έχει γίνει ακόμα δεκτή και τις επόμενες μέρες αναμένονται εξελίξεις στο θέμα αυτό.\nΒρέθηκαν αντιμέτωποι με χιονοθύελλα κατά την πενθήμερη εκδρομή τους.\nΕτικέτες άρθρα, Γενικά θέματα, διακοπές, εκδρομές, εκπαίδευση, λοιποί φορείς, τουρισμός, υγεία\nΘύμα ομαδικού βιασμού Ελβετίδα στην Ινδία\nΆγρια επίθεση από οκτώ άνδρες.\nΜία 39χρονη τουρίστρια από την Ελβετία φέρεται να έχει βιασθεί ομαδικά από οκτώ Ινδούς, οι οποίοι επιτέθηκαν σε εκείνην και τον άνδρα της στην κεντρική Πολιτεία Μάντια Πραντές, στην Ινδία.\nΗ επίθεση, όπως ανακοίνωσε η αστυνομία, πραγματοποιήθηκε σε χωριό κοντά στην πόλη Ντάτια, αργά χθες το βράδυ, σύμφωνα με τον τοπικό διοικητή, Κ.Σ. Σολάνκι.\nΤο ζευγάρι ταξίδευε με ποδήλατα από τη φημισμένη για τους ναούς της πόλη Όρτσχα προς την Σεόντα, όταν σταμάτησαν σε ένα παραθεριστικό κάμπινγκ κοντά στο χωριό για να διανυκτερεύσουν\nΟ Σολάνκι δήλωσε πως οκτώ άνδρες έχουν συλληφθεί και ανακρίνονται, όμως η αστυνομία συνεχίζει τις έρευνες για να συλληφθούν όλοι οι δράστες.\n«Η παιδεραστία είναι ασθένεια»\nΚαρδινάλιος προτείνει την αντιμετώπιση των παιδεραστών ως ψυχασθενών.\nΟ Νοτιοαφρικανός καρδινάλιος Γουίλφριντ Νάπιερ υποστήριξε σήμερα ότι οι παιδεραστές θα πρέπει να αντιμετωπίζονται ως ασθενείς και όχι ως εγκληματίες, σε συνέντευξή του που μεταδόθηκε από το ραδιόφωνο του BBC.\n«Από την εμπειρία που έχω, διαπιστώνω ότι η παιδεραστία είναι στην πραγματικότητα ασθένεια. Δεν είναι ποινικό πρόβλημα, είναι ασθένεια», επέμεινε ο αρχιεπίσκοπος του Ντέρμπαν, ο οποίος συμμετείχε και στο πρόσφατο κογκλάβιο που εξέλεξε πάπα τον Φραγκίσκο Α΄.\n«Είναι μια ψυχική ασθένεια. Τι κάνουμε με τις ασθένειες; Προσπαθούμε να τις θεραπεύσουμε. Εάν εγώ, που είμαι φυσιολογικός, επιλέγω συνειδητά να παραβιάσω το νόμο, πρέπει να τιμωρηθώ», συνέχισε ο 72χρονος καρδινάλιος, που είναι γνωστός για τις συντηρητικές απόψεις του. Το 2000 ο Νάπιερ επικρίθηκε σφοδρά επειδή αρνήθηκε να απομακρύνει από τη νοτιοαφρικανική Εκκλησία ιερείς που είχαν εμπλακεί σε υποθέσεις παιδεραστίας.\nΟ καρδινάλιος είπε ότι γνωρίζει δύο ιερείς που έπεσαν θύματα σεξουαλικής κακοποίησης όταν ήταν παιδιά και στη συνέχεια έγιναν και οι ίδιοι παιδεραστές. «Μην μου λέτε ότι οι άνθρωποι αυτοί είναι ποινικά υπεύθυνοι εξίσου με κάποιον που επιλέγει να κάνει κάτι τέτοιο. Δεν νομίζω ότι κάποιου του αξίζει να τιμωρηθεί όταν και ο ίδιος φέρει τραύματα», κατέληξε.\nΗ Μπάρμπαρα Ντόρις, που είχε κακοποιηθεί όταν ήταν ανήλικη και είναι μέλος μιας ομάδας θυμάτων στις ΗΠΑ, αντέδρασε στις δηλώσεις αυτές τονίζοντας: «Μπορεί να είναι ασθένεια, αλλά είναι επίσης και έγκλημα και τα εγκλήματα πρέπει να τιμωρούνται, οι εγκληματίες να δίνουν λογαριασμό για τις πράξεις τους. Οι επίσκοποι και οι καρδινάλιοι έκαναν λάθος γιατί κάλυψαν τα εγκλήματα και επέτρεψαν στους δράστες να συνεχίσουν τη δράση τους, να μην συλληφθούν, να κρατήσουν αυτά τα πράγματα μυστικά εντός της Εκκλησίας», υπογράμμισε.\nΟι καταναλωτές αποκλείουν τα φρέσκα φρούτα και τα λαχανικά.\nΑς υπενθυμίσουμε κάποια βασικά στοιχεία της μεσογειακής διατροφής...\n- Υψηλή αναλογία σε μονοακόρεστα προς κορεσμένα λιπαρά οξέα.\n- Μέτρια κατανάλωση αιθυλικής αλκοόλης (κόκκινου κρασιού).\n- Υψηλή κατανάλωση οσπρίων.\n- Υψηλή κατανάλωση δημητριακών (και ψωμιού).\n- Υψηλή κατανάλωση φρούτων.\n- Υψηλή κατανάλωση λαχανικών.\n- Χαμηλή κατανάλωση κρέατος και προϊόντων κρέατος.\n- Μέτρια κατανάλωση γάλακτος και γαλακτοκομικών.\nΟ οργανισμός απορροφά περισσότερες θερμίδες από όσες καίει.\nΌσοι κοιμούνται μόνο πέντε ώρες τη νύχτα, όλη την εβδομάδα, μπορεί να παχύνουν σχεδόν κατά ένα κιλό, σύμφωνα με μια νέα αμερικανική έρευνα, που διαπίστωσε ότι ο λιγοστός ύπνος ανοίγει την... πόρτα στο παραπανίσιο βάρος.\nΒότανα στη μάχη κατά του κρυολογήματος.\nΗ αρτηριοσκλήρυνση δεν είναι χαρακτηριστικό μόνο της σύγχρονης ζωής.\nΟι καρδιαγγειακές παθήσεις εξαιτίας των φραγμένων αρτηριών, που αποτελούν την κύρια αιτία θανάτου στις σημερινές ανεπτυγμένες κοινωνίες, δεν ήταν καθόλου άγνωστες στους αρχαίους προγόνους μας, όπως δείχνει μια νέα μεγάλη διεθνής επιστημονική έρευνα που έβαλε στο μικροσκόπιο 137 μούμιες από τέσσερις διαφορετικές ηπείρους.\nΑν και προηγούμενες έρευνες είχαν αποκαλύψει την ύπαρξη παθολογικών αρτηριών σε αρκετές αιγυπτιακές μούμιες, για πρώτη φορά η νέα μελέτη επεκτάθηκε σε πολύ διαφορετικές περιοχές του πλανήτη, καλύπτοντας πληθυσμούς με διαφορετικούς τρόπους ζωής και σε ποικίλες εποχές.\n«Βρήκαμε ότι η καρδιοπάθεια είναι ένας κατά συρροή δολοφόνος που καταδιώκει την ανθρωπότητα εδώ και χιλιάδες χρόνια», δήλωσε ο υπεύθυνος της έρευνας καθηγητής Ράνταλ Τόμσον.\nΗ μελέτη έδειξε ότι ακόμα και οι προβιομηχανικοί κυνηγοί-συλλέκτες έπασχαν από αρτηριοσκλήρυνση και αθηρωμάτωση, με συνέπεια να δημιουργούνται θρόμβοι στην κυκλοφορία του αίματος, με τελική κατάληξη το έμφραγμα ή το εγκεφαλικό, αναφέρει το Αθηναϊκό Πρακτορείο Ειδήσεων.\nΟι ερευνητές, που έκαναν τη σχετική δημοσίευση στο ιατρικό περιοδικό «The Lancet», επισημαίνουν ότι οι εν λόγω καρδιαγγειακές παθήσεις κακώς θεωρούνται από πολλούς νόσοι του σύγχρονου πολιτισμού, που συνδέονται μόνο με μοντέρνους παράγοντες κινδύνου, όπως το κάπνισμα, το άγχος, η παχυσαρκία, η έλλειψη σωματικής άσκησης κ.α. Όπως τονίζουν, τα ευρήματα στις μούμιες δείχνουν πως μάλλον υπάρχει μια βαθιά ανθρώπινη προδιάθεση για τις καρδιαγγειακές παθήσεις.\nΟι 137 μούμιες προέρχονταν από την αρχαία Αίγυπτο, το αρχαίο Περού, τους ινδιάνους της νοτιοδυτικής Αμερικής και φυλές από τις Αλεούτιες νήσους στην Αλάσκα. Οι επιστήμονες χρησιμοποίησαν τομογράφους για να αναζητήσουν τα χαρακτηριστικά ίχνη δημιουργίας πλακών ασβεστίου στα τοιχώματα των μουμιοποιημένων αρτηριών, που οδηγούσαν σε σκλήρυνση και στένωση των τελευταίων.\nΣυνολικά, οι ερευνητές διαπίστωσαν ότι το ένα τρίτο (ποσοστό 34%) των μουμιών είχαν ίχνη βέβαιης ή πιθανής αρτηριοσκλήρυνσης. Όπως και στις σύγχρονες κοινωνίες, οι πιο ηλικιωμένοι που είχαν μουμιοποιηθεί, ήταν πιθανότερο να φέρουν τέτοια ίχνη. Μάλιστα, όπου ήταν δυνατό να υπολογιστεί η ηλικία της μούμιας, εξετάζοντας τη δομή των οστών της, προέκυψε ότι η ηλικία θανάτου σχετιζόταν άμεσα με την παρουσία και την έκταση της αρτηριοσκλήρυνσης. Το πρόβλημα ήταν εξίσου κοινό σε άνδρες και γυναίκες.\nΗ διαπίστωση της αρτηριοσκλήρυνσης σε τόσο διαφορετικούς αρχαίους λαούς, μάλλον καταρρίπτει την προηγούμενη εκτίμηση ότι οι μουμιοποιημένοι Αιγύπτιοι ήταν μόνο άτομα υψηλού κοινωνικο-οικονομικού επιπέδου που έκαναν μια ανθυγιεινή διατροφή πλούσια σε κορεσμένα λίπη, με συνέπεια να φράζουν πιο εύκολα οι αρτηρίες τους Τελικά, φαίνεται πως το καρδιαγγειακό πρόβλημα ήταν πολύ πιο διεθνές και διαταξικό.\n«Το γεγονός ότι βρήκαμε παρόμοια επίπεδα αρτηριοσκλήρυνσης σε όλες τις διαφορετικές κουλτούρες που μελετήσαμε, οι οποίες είχαν πολύ διαφορετικούς τρόπους ζωής και διατροφής, δείχνει ότι η αρτηριοσκλήρυνση πρέπει να ήταν πολύ πιο συχνή στον αρχαίο κόσμο από ό,τι πιστεύαμε ως τώρα», δήλωσε ο επικεφαλής την έρευνας καθηγητής Ράνταλ Τόμσον του Καρδιολογικού Ινστιτούτου του Αγίου Λουκά στο Κάνσας.\nΌπως επεσήμανε, «τον τελευταίο αιώνα, οι αγγειακές παθήσεις λόγω αρτηριοσκλήρυνσης έχουν αντικαταστήσει τις λοιμώδεις νόσους ως η κύρια αιτία θανάτου σε όλο τον ανεπτυγμένο κόσμο. Μια κοινότυπη υπόθεση είναι ότι η αύξηση του επιπέδου της αρτηριοσκλήρυνσης οφείλεται κατά κύριο λόγο στο στιλ ζωής και ότι αν οι σύγχρονοι άνθρωποι μπορούσαν να μιμηθούν τον προβιομηχανικό ή και τον προαγροτικό τρόπο ζωής, τότε η αρτηριοσκλήρυνση -ή τουλάχιστον οι κλινικές επιπτώσεις της- θα αποφεύγονταν. Όμως τα ευρήματά μας φαίνεται να αμφισβητούν αυτή την υπόθεση και δείχνουν πως η κατανόησή μας για τις αιτίες της αρτηριοσκλήρυνσης είναι ατελής και πως η τελευταία κατά κάποιο τρόπο είναι εγγενής στη διαδικασία της ανθρώπινης γήρανσης».\n«Δεν πρόκειται για μια πάθηση μόνο της σύγχρονης εποχής, αλλά για ένα βασικό γνώρισμα της ανθρώπινης γήρανσης σε όλους τους πληθυσμούς. Αποδεικνύεται πως ακόμα και ένας άνθρωπος της Εποχής του Χαλκού πριν από 5.000 χρόνια είχε αρτηρίες με αρτηριοσκλήρυνση», τόνισε και ένας άλλος ερευνητής, ο καθηγητής γεροντολογίας Κάλεμπ Φιντς του πανεπιστημίου της Ν.Καλιφόρνια, αναφερόμενος στη διάσημη φυσική μούμια του Ότζι του «Ανθρώπου των Πάγων», που βρέθηκε παγωμένος σε ένα παγετώνα των ιταλικών 'Αλπεων το 1991.\nΣε επόμενο στάδιο, οι ερευνητές σχεδιάζουν βιοψίες στις αρχαίες μούμιες για να κατανοήσουν καλύτερα το ρόλο που παίζουν οι χρόνιες μολύνσεις, οι φλεγμονές και οι γενετικοί παράγοντες στην εμφάνιση της αρτηριοσκλήρυνσης δια μέσου της ιστορίας.\nΚαταπολεμούν συμπτώματα που μπορεί να προκαλέσει η φαρμακευτική ουσία.\nΑντίθετα, οποιαδήποτε μείωση στους πληθυσμούς των «καλών» βακτηρίων στο έντερό μας, ή αλλιώς οποιαδήποτε μεταβολή στη σύσταση της εντερικής μικροχλωρίδας (σύνολο μικροοργανισμών εντέρου) διαταράσσει την ομαλή λειτουργία του πεπτικού, όπως μπορεί για παράδειγμα να συμβεί μετά από θεραπεία με αντιβιοτικά.\nΑνακοίνωσαν ερευνητές από την Ουάσιγκτον.\nΤι ανακάλυψαν οι ερευνητές μετά από ανάλυση δεδομένων 60.000 γυναικών.\nΗ έρευνα δημοσιεύθηκε στο επιστημονικό έντυπο Journal of Cancer. Να σημειωθεί ωστόσο ότι μια από τις πιο σοβαρές ανεπιθύμητες ενέργειες της ασπιρίνης είναι η γαστρορραγία και το συγκεκριμένο παυσίπονο – όπως και κάθε φάρμακο - δεν πρέπει να λαμβάνεται χωρίς λόγο.\nΑλκοόλ, τσιγάρο και αποφυγή του γιατρού οι πιθανότερες αιτίες.\nΟι ερευνητές, με επικεφαλής τον Σαρόκχ Σαριάτ του Ιατρικού Κολεγίου Weill του πανεπιστημίου Κορνέλ μελέτησαν στοιχεία για τα περιστατικά καρκίνου στις ΗΠΑ μεταξύ των ετών 2003 - 2012 και βρήκαν ότι συστηματικά σε κάθε ένα από αυτά τα χρόνια οι άνδρες ήταν πιο πιθανό να πεθάνουν από καρκίνο απ’ ό,τι οι γυναίκες.\nΟι επιστήμονες μελέτησαν όλα τα είδη καρκίνου εκτός αυτών που εμφανίζονται μόνο σ’ ένα φύλο (π.χ. του προστάτη στους άνδρες ή των ωοθηκών στις γυναίκες). Όπως διαπίστωσαν, ενώ κατά την τελευταία δεκαετία η αναλογία των θανάτων σε σχέση με τις διαγνώσεις καρκίνων έχει μειωθεί κατά 10% περίπου, οι θάνατοι των ανδρών είναι σταθερά μεγαλύτεροι από τους θανάτους των γυναικών. «Αυτή η ψαλίδα πρέπει να κλείσει», τόνισε ο Σαρόκχ Σαριάτ.\nΚατά μέσο όρο, οι καρκινοπαθείς άνδρες με οποιαδήποτε μορφή της νόσου είναι 6% πιθανότερο να πεθάνουν από την πάθησή τους σε σχέση με τις γυναίκες καρκινοπαθείς. Όταν γίνεται σύγκριση μεταξύ ανδρών και γυναικών που έχουν την ίδια μορφή καρκίνου, τότε η ψαλίδα σε βάρος των ανδρών αυξάνεται έως 12%. Από τις δέκα πιο κοινές μορφές καρκίνου, οι γυναίκες έχουν μεγαλύτερες πιθανότητες από τους άνδρες να πεθάνουν, μόνο στην περίπτωση του καρκίνου της ουροδόχου κύστης.\nΟι ορμόνες επίσης εκτιμάται ότι παίζουν ρόλο όσον αφορά το διαφορετικό τρόπο που αντιδρά το ανοσοποιητικό σύστημα των δύο φύλων και λειτουργεί ο μεταβολισμός τους. Πάντως οι επιστήμονες έχουν πολύ δρόμο ακόμα μπροστά τους μέχρι να κατανοήσουν καλύτερα τι κάνει το υποτιθέμενα «ισχυρό» φύλο πιο ευάλωτο στον καρκίνο. Σε κάθε περίπτωση, σύμφωνα με τους ερευνητές, οι άνδρες πρέπει να είναι πιο προσεκτικοί με τα θέματα υγείας τους.\nΠαρέχουν πολύτιμα θρεπτικά συστατικά.\nΙΝΚΑ: Όχι στο τέλος ακινήτων\nΑντίθετη εμφανίζεται η Γενική Ομοσπονδία Καταναλωτών Ελλάδος - ΙΝΚΑ στη διατήρηση του ειδικού τέλους ακινήτων (ΕΕΤΗΔΕ) στους λογαριασμούς της ΔΕΗ.\nΥπενθυμίζει ότι προσέβαλε το «χαράτσι» στο Πολυμελές Πρωτοδικείο Αθηνών, το οποίο με την 1011/12 απόφασή του δέχτηκε ότι δεν μπορεί να συνδέεται το ΕΕΤΗΔΕ με την πληρωμή της ΔΕΗ, ούτε να διακόπτεται το ρεύμα του καταναλωτή που δεν το πληρώνει.\nΌπως αναφέρει το ΙΝΚΑ, το κράτος έχει προσφύγει στον Άρειο Πάγο και ζητά να διακόπτεται το ρεύμα, όταν δεν πληρώνεται το «χαράτσι». Ως εκ τούτου, το ΙΝΚΑ ενημερώνει ότι λόγω οικονομικής αδυναμίας ίσως να μην μπορέσει να παραστεί με δικηγόρο στη συζήτηση για το θέμα και ζητά την οικονομική συνδρομή των πολιτών για τα έξοδα της δίκης.\nΣημειώνει δε ότι «είναι βασικό μαζί με τις κινητοποιήσεις των Πολιτών-Καταναλωτών να υπάρχουν και οι δικαστικές ενέργειες» και παράλληλα καλεί τους πολίτες την Παρασκευή 22 Μαρτίου και ώρα 9 το πρωί στον Άρειο Πάγο, επί της Λ. Αλεξάνδρας, για να εκφράσουν τη διαμαρτυρία τους.\nΕρευνητές εστίασαν στις αιτίες που το φθινόπωρο αυξάνονται οι γεννήσεις.\nΈνα από τα πλουσιότερα φυλλώδη λαχανικά σε θρεπτικά συστατικά.\nΑνιχνεύει τη νόσο στα αρχικά στάδια.\nΌπως εξηγούν ερευνητές του πανεπιστημίου του Νότινχαμ, το τεστ αίματος χρησιμοποιεί ορισμένες πρωτεΐνες που συνδέονται στενά με τη νόσο αλτσχάιμερ , όπως τα αμυλοειδή. Μέσω προσεκτικής ανάλυσης του αίματος σε άτομα με τη νόσο, καθώς και σε άτομα με πρώιμου σταδίου προβλήματα μνήμης, οι ερευνητές διαπίστωσαν ότι ορισμένοι δείκτες επιβεβαίωναν τις κλασικές διαγνωστικές μεθόδους.\nΟ καθηγητής Kevin Morgan από το πανεπιστήμιο του Νότινχαμ δήλωσε ότι θα χρειαστούν, ωστόσο, επιπλέον δοκιμές μέχρι να επικυρωθεί η διαγνωστική αξία του τεστ αίματος και να αρχίσει να χρησιμοποιείται σε ασθενείς.\n«Τα ευρήματά μας είναι ενδιαφέροντα, επειδή δείχνουν ότι είναι τεχνικά δυνατό να γίνει διάκριση μεταξύ υγιών ατόμων και ατόμων με αλτσχάιμερ με μια απλή εξέταση αίματος. Καθώς οι εξετάσεις αίματος είναι ένας γρήγορος και εύκολος τρόπος για τη διάγνωση, είμαστε πραγματικά ενθαρρυμένοι από αυτά τα ευρήματα και τις δυνατότητες που διανοίγονται για το μέλλον».\nΤο τεστ αίματος θα μπορούσε επίσης να κατευθύνει τις μελλοντικές θεραπείες και να είναι βέβαιοι οι γιατροί ότι οι ασθενείς παίρνουν την πιο κατάλληλη θεραπεία. Δυνητικά, μάλιστα, θα μπορούσε να λειτουργήσει και προγνωστικά, πριν καν αρχίσουν να εμφανίζονται τα ανησυχητικά συμπτώματα.\n«Θα μπορούσαμε με το τεστ αίματος να αξιολογήσουμε τον καθ΄ ένα από εμάς ως χαμηλού, μεσαίου ή υψηλού κινδύνου για εμφάνιση νόσου αλτσχάιμερ», εξηγεί ο καθηγητής Morgan. «Αν είναι μεσαίου κινδύνου, μπορούν να αρχίσουν να παρακολουθούνται στενά, ενώ εάν είναι υψηλού κινδύνου, μπορούν να παραπεμφθούν σε ειδικό γιατρό για περαιτέρω κλινικές εξετάσεις».\nΟι Ιάπωνες κατάφεραν να το υπολογίσουν.\nΑπό την άνοιξη η ποιότητά του «πέφτει».\n«Αλλαγές και ελαφρύνσεις στο φόρο ακινήτων από το 2014»\nΣτουρνάρας: Φέτος είναι η πιο κρίσιμη χρονιά του προγράμματος.\nΟι αλλαγές και οι ελαφρύνσεις που θα υπάρξουν με τον ενιαίο φόρο ακινήτων να ισχύσουν από το 2014, επαναλαμβάνει ο υπουργός Οικονομικών Γιάννης Στουρνάρας, με δήλωσή του στο «ΒΗΜΑ της Κυριακής».\n«Για τις αλλαγές στη φορολογία ακινήτων εισηγήθηκα στον πρωθυπουργό το ειδικό τέλος να παραμείνει ως έχει, μέσω των λογαριασμών της ΔΕΗ, ως το τέλος του 2013 και ο ενιαίος φόρος και οι ελαφρύνσεις που θα υπάρξουν με τις αλλαγές να ισχύσουν από την 1η Ιανουαρίου 2014», αναφέρει χαρακτηριστικά ο κ. Στουρνάρας\n«Έτσι θα έχουμε και το χρόνο προετοιμασίας του μηχανισμού είσπραξης των φόρων (περιουσιολόγιο κ.λπ.), αλλά και τα έσοδα από το τέλος, που είναι σημαντικά, θα εισπράξει κανονικά το κράτος εφέτος, που είναι η πιο κρίσιμη χρονιά του προγράμματος», επισημαίνει ο υπουργός Οικονομικών.\nΟ κ. Στουρνάρας επισημαίνει ακόμα ότι «τα χρονικά περιθώρια είναι περιορισμένα, καθώς ως τις αρχές Απριλίου θα πρέπει να έχει ολοκληρωθεί ο έλεγχος και να υπάρξει συμφωνία για τις δράσεις που προβλέπονται από το Μεσοπρόθεσμο ώστε να μην πυροδοτηθεί εκ νέου ο φαύλος κύκλος της αβεβαιότητας για την οικονομία».\nΤα έσοδα θα διατεθούν για ενίσχυση ιδρυμάτων στα Χανιά.\nΣυναυλία κλασικής μουσικής με τον τυφλό σλοβάκο τραγουδιστή Μάρος Μπάγκο τα έσοδα της οποίας θα διατεθούν για τις ανάγκες ιδρυμάτων της πόλης, θα πραγματοποιηθεί την Τετάρτη 20 Μαρτίου στις 7 το απόγευμα στο Πνευματικό Κέντρο Χανίων.\nΟ σλοβάκος καλλιτέχνης, θα ερμηνεύσει μουσικά κομμάτια από τη διεθνή κλασική σκηνή, σε μια βραδιά, τα έσοδα της οποίας θα τεθούν στη διάθεση του σωματείου ΑμεΑ Χανίων και θα στηρίξουν τα Ιδρύματα ΕΛΕΠΑΠ, Κ.Η.Φ.Α.Π. και Κ.Η.Φ.Α.ΑμεΑ., τα οποία αντιμετωπίζουν οικονομικά προβλήματα.\nΤην εκδήλωση διοργανώνουν το Επίτιμο Προξενείο της Σλοβακικής Δημοκρατίας στα Χανιά σε συνεργασία με το Πνευματικό Κέντρο Χανίων, υπό την αιγίδα της Περιφερειακής Ενότητας Χανίων.\nΌπως δήλωσε στο ΑΠΕ - ΜΠΕ ο επίτιμος πρόξενος της Σλοβακίας στην Κρήτη, Σταύρος Πατεράκης, «πρόκειται για μια πρωτοβουλία με πολιτιστικό αλλά και φιλανθρωπικό χαρακτήρα που είναι ενταγμένη στο πλαίσιο των δράσεων που αναπτύσσονται για σύνδεση του προξενείου της Σλοβακίας με την τοπική κοινωνία».\nΣτην εκδήλωση έχει προσκληθεί και ο πρέσβης της Σλοβακίας στην Ελλάδα Πίτερ Μιχάλκο. Η τιμή εισιτηρίου της συναυλίας είναι 5 ευρώ ενώ εισιτήρια διατίθενται από το Πνευματικό Κέντρο Χανίων, το φαρμακείο που βρίσκεται απέναντι από το δημαρχείο Χανίων, καθώς και από κιόσκι του δήμου Χανίων, στην πλατεία της Δημοτικής Αγοράς.\n▼ 16/03 (52)\nΕπιστροφή για τους μαθητές που εγκλωβίστηκαν στην ...\nΑντιμετώπιση των παρενεργειών της αντιβίωσης με πρ...\n«Αλλαγές και ελαφρύνσεις στο φόρο ακινήτων από το ...\nΠαγκόσμια «κενά» στην οδική ασφάλεια\nΠροκαταβολή σύνταξης για τους δημοσίους υπαλλήλους\nΑποκλεισμένοι έλληνες μαθητές στην Ουγγαρία λόγω χ...\nΈκλεψαν όχημα ΑΜΕΑ στην Ξάνθη\nΟι υποχρεώσεις εργοδοτών-εργαζομένων κατά την Καθα...\nΧορηγία του Δήμου Θεσσαλονίκης στην Ελληνική Ομάδα...\nΤο θαυματουργό ακτινίδιο\nΤο επεξεργασμένο κόκκινο κρέας αυξάνει τον κίνδυνο...\nΣενάρια για το χαράτσι\nΟι επίορκοι τώρα, οι υπόλοιποι μετά...\nΧαρταετός: Tο έθιμο και άλλα σχετικά θέματα με αυτόν\nΜήνυμα αναγνώστη "Διαθεσιμότητα 23% στο Υπουργείο ...\n"Όταν ήμουν μικρός... τραύλιζα!"


Άρση μέτρων Ελλάδα - Μάϊος: "Ξεκλειδώνει" 15/5 το lockdown | Alphafreepress.gr\nalphafreepress.gr / ΕΛΛΑΔΑ / Άρση μέτρων Ελλάδα – Μάϊος: “Ξεκλειδώνει” 15/5 το lockdown\nΆρση μέτρων Ελλάδα - Μάϊος: Ο κ. Γεωργιάδης προανήγγειλε έναρξη της ελεύθερης μετακίνησης από νομό σε νομό\nΌσο προχωράνε οι εμβολιασμοί τόσο θα έχουμε μεγαλύτερες ελευθερίες, ανέφερε ο υπουργός Ανάπτυξης Άδωνις Γεωργιάδης, μιλώντας στην ΕΡΤ. Ο υπουργός προανήγγειλε άνοιγμα γυμναστηρίων αλλά και χώρων γαμήλιων δεξιώσεων μέσα στον Μάιο, καθώς και την κατάργηση των ραντεβού στα καταστήματα και των μηνυμάτων για τις διαπεριφερειακές μετακινήσεις από το ερχόμενο Σάββατο. Αρχές Ιουνίου και ανάλογα με την πρόοδο των εμβολιασμών, πρόκειται να ανοίξουν οι εσωτερικοί χώροι στην εστίαση. O κ. Γεωργιάδης έδωσε τον οδικό χάρτη με τις δραστηριότητες που θα εκκινήσουν το επόμενο διάστημα, με ημερομηνία – κλειδί το ερχόμενο Σάββατο 15 Μαΐου που ανοίγει ο τουρισμός.\nΟ υπουργός προανήγγειλε έναρξη της ελεύθερης μετακίνησης από νομό σε νομό και τη διεύρυνση του ωραρίου κυκλοφορίας, αρχικά έως τις 12 το βράδυ, ενώ γνωστοποίησε ότι ο προγραμματισμός είναι να λειτουργήσουν από τον επόμενο μήνα τα κέντρα δεξιώσεων και οι εσωτερικοί χώροι στην εστίαση. Αυτή την εβδομάδα θα χαραχτεί το χρονοδιάγραμμα για τις δραστηριότητες που θα εκκινήσουν το επόμενο διάστημα, ανέφερε ο υπουργός Ανάπτυξης τονίζοντας ότι η αφαίρεση όλων των μέτρων στήριξης δεν είναι συνετή. Κάποια μέτρα θα συνεχιστούν και αφού η αγορά λειτουργεί, είπε.\n“Αν όλα πάνε καλά στις 17 του μήνα θα ανοίξουμε τα γυμναστήρια, αρχικά για τους εμβολιασμένους”, πρόσθεσε και παράλληλα, προανήγγειλε έκτακτη οικονομική ενίσχυση. “Θα υπάρχει ειδικό πρόγραμμα για γυμναστήρια και παιδότοπους ως επιδότηση”, ανέφερε χαρακτηριστικά. Το ολικό άνοιγμα των γυμναστηρίων, όπως είπε, θα γίνει στις αρχές Ιουνίου.\nΆρση μέτρων Ελλάδα: Ημερομηνία -“κλειδί” η 15η Μαΐου\nΕντός του Ιουνίου ανοίγουν τα κτήματα που διοργανώνουν δεξιώσεις για γάμους, ενώ υπάρχει η σκέψη να ανοίξουν και τα γυμναστήρια, αλλά μόνο για τους εμβολιασμένους. Αυτά δήλωσε στο Mega ο αναπληρωτής υπουργός Ανάπτυξης, Νίκος Παπαθανάσης, ορίζοντας ως ημερομηνία κλειδί την 15η Μαΐου.\n“Πολλά θα αλλάξουν στις 15 του μήνα, είπε. Μπορεί το click inside, η μετακίνηση μεταξύ νομών, η επέκταση του ωραρίου. Για να μη χτίζουμε προσδοκίες θα πρέπει να αναμένουμε τις επίσημες ανακοινώσεις. Είναι μια ημερομηνία – κλειδί που θα ξεκλειδώσει πολλά πράγματα” σημείωσε ο αναπληρωτής υπουργός.\nΓια τη μουσική στην εστίαση προέβλεψε ότι θα έρθει όταν θα γίνει και επέκταση του ωραρίου:\n“Και στην πρώτη επανεκκίνηση η μουσική ήρθε σε δεύτερο χρόνο. Τώρα υπάρχει ο περιορισμός του ωραρίου. Με την επέκτασή του, θα έρθει και η μουσική. Έτσι ξεκινήσαμε και πέρυσι και σε ένα εύλογο διάστημα μπήκε και η μουσική”. “Το όριο με έξι άτομα ανά τραπέζι λειτουργεί πολύ καλά. Θεωρώ ότι προς το παρόν θα παραμείνει αυτό. Με τις οικογένειες υπάρχει η δυνατότητα να βρίσκονται όλοι μαζί. Αυτό θα συνεχίσει να ισχύει για κάποιο διάστημα”, σημείωσε ο κ. Παπαθανάσης, ενώ επανέλαβε ότι οι επιχειρήσεις που έχουν πληγεί θα συνεχίσουν να στηρίζονται μέσω της Επιστρεπτέας προκαταβολής.\nΌσον αφορά τα γυμναστήρια υπάρχει η σκέψη να ανοίξουν αλλά αρχικά μόνο για τους εμβολιασμένους, είπε. “Αντιλαμβανόμαστε την αγωνία των επαγγελματιών. Για τα γυμναστήρια θα γίνουν οι σχετικές ανακοινώσεις, θα έχουν έναν ειδικό πρόγραμμα στήριξης που θα ανακοινωθεί, αναμένουμε έγκριση από την Ευρωπαϊκή Επιτροπή. Αυτό θα ισχύσει και για τους παιδότοπους. Θα είναι μη επιστρεπτέο το ποσό που θα λάβουν. Αυτή την εβδομάδα θα γίνουν οι ανακοινώσεις. Υπάρχει σκέψη της επιτροπής για άνοιγμα μόνο με εμβολιασμένους πελάτες, αλλά θα πρέπει να περιμένουμε τις ανακοινώσεις”.\n“Για τα κτήματα δεξιώσεων, αυτή την εβδομάδα θα γίνουν οι σχετικές ανακοινώσεις για να ξεκινήσουν και τον προγραμματισμό τους οι επιχειρηματίες, είπε ο κ. Παπαθανάσης. Θα ανοίξουν μέσα στον Ιούνιο, αλλά δε γνωρίζω ακριβή ημερομηνία, ούτε ακριβή αριθμό ατόμων”.


PANELIAKOS, Boston USA: Αντιδράσεις για την ομιλία Τσίπρα στα Τέμπη\nΠάντως και οι εκπρόσωποι των εταιριών που ενεπλάκησαν στην κατασκευή των έργων δεν έδειχναν ιδιαίτερα ενθουσιασμένοι. Χαρακτηριστικό είναι πως το όνομα «Αυτοκινητόδρομος Αιγαίου» (η κοινοπραξία που κατασκεύασε και θα διαχειρίζεται το τμήμα Μαλιακού – Κλειδιού για τα επόμενα 30 χρόνια) δεν αναφέρθηκε ούτε μια φορά από τον πρωθυπουργό ή τον υπουργό Υποδομών κ. Σπίρτζη. Στο άνοιγμα, μάλιστα, της τελετής η εκπρόσωπος του υπουργείου καλωσόρισε την κοινοπραξία... στην τελετή εγκαινίων που η κοινοπραξία διοργάνωσε και πλήρωσε! Η μόνη αναφορά που έγινε ήταν οι ευχαριστίες του κ. Σπίρτζη, στο τέλος της ομιλίας του γενικά στους κατασκευαστές του έργου.


Το Μικρό Παρίσι των Αθηνών επιστρέφει με Jazz & World festival | DOC TV | documenting everyday life\nΤο Μικρό Παρίσι 210 των Αθηνών επιστρέφει με Jazz & World festival\nΓια πρώτη φορά φέτος το Μικρό Παρίσι των Αθηνών θεσμοθετεί ένα ολοκληρωμένο Jazz & World music festival με 11 συνολικά συναυλίες, στον κήπο της Κεντρικής Βιβλιοθήκης του Δήμου Αθηναίων στο σταθμό Λαρίσης. Η είσοδος στις συναυλίες είναι ελεύθερη αλλά χρειάζεται να γίνει κράτηση με email στο [email protected], καθώς οι θέσεις θα είναι περιορισμένες λόγω των μέτρων προστασίας κατά του κορονοϊού.\nΜεγάλα έργα street art (mural) θα πραγματοποιηθούν καθόλη την διάρκεια της προετοιμασίας και της τέλεσης του φεστιβάλ στην ευρύτερη περιοχή που δραστηριοποιείται το “Μικρό Παρίσι των Αθηνών” κάτω από την Ομόνοια ως το Μεταξουργείο και τον σταθμό Λαρίσης. Το φεστιβάλ (20 - 30 Ιουνίου 2021) θα συμπληρωθεί από διαλέξεις και εικαστικές εκθέσεις.\nΤο “Μικρό Παρίσι των Αθηνών 2021” θα θέσει ως ζήτημα ζωτικής σημασίας για τον ανθρώπινο πολιτισμό και τη ζωή μας γενικότερα, την αντίληψη κατ’ αρχήν και υιοθέτηση κατόπιν, του καθημερινού μας σεβασμού στο οικοσύστημα που ζούμε ή επισκεπτόμαστε. Το 2013 το φεστιβάλ ήταν αφιερωμένο στον Albert Camus για τα 100 χρόνια από τη γέννησή του, ενώ το 2014 στην Βelle Époque και την έναρξη του Α’ Παγκοσμίου Πολέμου. Το 2015 είχε ως θέμα την κουλτούρα των μπιστρό και των καφέ και ένα ειδικό αφιέρωμα στη rive gauche στο μεταπολεμικό Παρίσι, ενώ το θέμα του 2016 ήταν «ομάδα και τέχνες». Το 2017, το μικρό Παρίσι των Αθηνών ήταν αφιερωμένο στη «γυναίκα στην Ευρώπη» και το 2018, το θέμα του φεστιβάλ ήταν «Μάης του ’68. Πενήντα χρόνια μετά…». Το θέμα του 2019 ήταν τα «Cabarets du monde». Το 2020 το φεστιβάλ δεν πραγματοποιήθηκε λόγω των μέτρων προστασίας κατά του κορονοϊού.\nΠληροφορίες για εθελοντική συμμετοχή στην οργάνωση του φεστιβάλ. Όσοι ενδιαφέρονται να συμμετέχουν εθελοντικά στις ομάδες διαχείρισης και φωτογραφικής καταγραφής του φεστιβάλ παρακαλούνται να στείλουν ένα σύντομο βιογραφικό σημείωμα στο [email protected]. Κατά την προετοιμασία του φεστιβάλ, οι εθελοντές-διαχειριστές παρακολουθούν τα προγραμματισμένα σεμινάρια και αφού συμπληρώσουν τις απαιτούμενες ώρες παρακολούθησης και εθελοντικής συμμετοχής στο φεστιβάλ, παραλαμβάνουν αντίστοιχη βεβαίωση.\nΑΘΗΝΑ Σ’ ΑΓΑΠΩ #167: Stellar Gastro Cinema


Η φωτογραφία της ημέρας: Η Πλατεία Λασσάνη το 1965 – Από το αρχείο του Γιάννη Τσιομπάνου | KOZANILIFE.GR\n«Τραγουδώ τις ταινίες που αγαπώ»: Μουσική εκδήλωση με τη συμμετοχή πολλών Δημοτικών σχολείων της Κοζάνης\nΦωτογραφία της Ημέρας\t 08/05/2017\nΗ φωτογραφία της ημέρας: Η Πλατεία Λασσάνη το 1965 – Από το αρχείο του Γιάννη Τσιομπάνου\nΗ Πλατεία Λασσάνη όπως δεν την έχετε δει ποτέ, τουλάχιστον οι νεότερες γενιές! Του γνωστού συλλέκτη Γιάννη Τσιομπάνου.\n«Μία φωτογραφία του 1965 του αείμνηστου Αργύρη Κούντουρα (1929-2010), του ανθρώπου που με το φακό του μας συνδέει με τρόπο μοναδικό με την αρχιτεκτονική μας ιστορία. Η φωτογραφία είναι τραβηγμένη από το ξενοδοχείο «Άνεσις» και στα δεξιά είναι η άνοδος, όπως έρχεται η ροή των αυτοκινήτων από την Ολύμπου και στα αριστερά η κάθοδος από την Ερμού. Σ” αυτά τα 5 κτίσματα στεγαζόταν η κλειστή δημοτική αγορά της Κοζάνης (Μισκιάθκα στην ντοπιολαλιά), η οποία λειτουργούσε και καθημερινές, με μανάβικα και κρεοπωλεία ως επί το πλείστον. Κατασκευάστηκαν το 1956 επί δημαρχίας Βασίλειου Ματιάκη, αφού απομακρύνθηκαν τα μέχρι τότε παραπήγματα ή αλλιώς οι παράγκες, και κατεδαφίστηκαν το 1984 επί δημαρχίας Ιωάννη Παγούνη για να γίνει η σημερινή πλατεία Λασσάνη.\nΑπό το κάτω αριστερά σημείο, όπως βλέπουμε τη φωτογραφία, ξεκινούσε η λαϊκή αγορά του Σαββάτου για να καταλήξει στην πλατεία της Γιτιάς. Πάντως αν αξίζει να σημειωθεί κάτι σημαντικό για την ιστορία αυτό είναι το εξής: Η Κοζάνη επί δημαρχίας Ματιάκη κάνει ένα τεράστιο βήμα για την υγιεινή της πόλης και το σεβασμό των επαγγελματιών της και αποκτά τη δική της κλειστή αγορά. Αποκτά τη δική της Βαρβάκειο, το δικό της Καπάνι. Παράλληλα και εφόσον το επέτρεπαν οι καιρικές συνθήκες, μπορούσε ο κάθε παραγωγός να ανεβαίνει το Σάββατο για να εκθέσει τη δική του πραμάτεια προς πώληση. Από το 1984 η Κοζάνη παύει να έχει κλειστή αγορά καθώς κατεδαφίζεται για να γίνει πλατεία.\nΗ φωτογραφία, πραγματικό ντοκουμέντο για την ιστορία της Κοζάνης, προέρχεται από το προσωπικό μου λεύκωμα «Κοζάνη-Οδοιπορικό στο Χρόνο» (σελ.215). Σας ευχαριστώ πολύ.»\n5 σχόλια στο άρθρο “Η φωτογραφία της ημέρας: Η Πλατεία Λασσάνη το 1965 – Από το αρχείο του Γιάννη Τσιομπάνου”\n09/05/2017 στις 10:39 - Edit\nΕξαιρετικός ο κ. Τσιομπάνος, φοβερό ντοκουμέντο που οι νέοι σίγουρα δεν γνώριζαν!\n09/05/2017 στις 16:40 - Edit\n09/05/2017 στις 21:08 - Edit\nΑπό απλή περιέργεια…τί όμορφο είχαν τα χρόνια εκείνα;\n09/05/2017 στις 21:28 - Edit\nοτι δεν υπαρχει σημερα.\nαπο οικονομικης αποψης ήταν δυσκολα τα πραματα, αλλα τουλαχιστον δεν υπηρχε αυτη η σαπιλα που υπαρχει τωρα.\nδεν ειναι ολα λεφτα σε αυτη τη ζωη, καταλαβετε το επιτελους!\n10/05/2017 στις 00:35 - Edit\nΔεν ξέρω για τα χρόνια αλλά η απάντησή σας είναι πολύ νοσταλγική. Άλλοι καιροί, άλλες καταστάσεις. Σε 50 χρόνια θα κοιτάνε φωτογραφίες του ήμερα και θα λένε το ίδιο. Θέλουμε να πιστεύουμε ότι οι εποχές που μεγαλώσαμε ήταν οι καλλίτερες κ.λπ. αλλά γενικώς η ανθρωπότητα προχωράει κάνει βήματα μπροστά. Το μόνο που μπορεί κάποιος να νοσταλγεί είναι ότι η ζωή ήταν πιο απλή αλλά αυτό δε σημαίνει ότι ήταν πιο καλή.


VISTAN 6214/3/53-16-135 | AvramisOptics Φακοί Επαφής, Γυαλιά Ηλίου και Οράσεως\nUnisex σκελετός οράσεως VISTAN 6214/3/53-16-135 σε οβάλ σχήμα της εταιρείας Vistan. Ο σκελετός οράσεως VISTAN 6214/3/53-16-135 είναι κοκκάλινος σε vibrant χρώμα.\nUnisex σκελετός οράσεως VISTAN 6214/3/53-16-135 σε οβάλ σχήμα της εταιρείας Vistan. Ο σκελετός οράσεως VISTAN 6214/3/53-16-135 είναι κοκκάλινος σε vibrant χρώμα. Συνοδεύεται από αυθεντική θήκη, πανάκι και πιστοποιητικά γνησιότητας όπως και όταν αυτά αποστέλλονται από τον προμηθευτή και μπορεί να αλλάζουν ανά μάρκα ή κολεξιόν. Mπορείτε να επισκεφθείτε το κατάστημά μας για να τον δοκιμάσετε μαζί με όλα τα μοντέλα της μεγάλης συλλογής μας ώστε να επιλέξετε αυτό που ταιριάζει καλύτερα στο στυλ σας!


«Πέταξε» ο Τεντόγλου στη Λωζάνη!!! | Grevenamedia.gr - 24 ώρες Τοπικές ειδήσεις Δυτ Μακεδονίας\n6 Ιούλ, 2019 Αθλητικά, Γρεβενά, Δυτ. Μακεδονία, Καστοριά, Κοζάνη, Φλώρινα 0\nΕξαιρετική εμφάνιση πραγματοποίησε ο Μίλτος Τεντόγλου στο Diamond League της Λωζάνης, όπου κατάκτησε τη δεύτερη θέση με άλμα στα 8,19 μέτρα, έχοντας έξι έγκυρα άλματα, εκ των οποίων πέντε προσπάθειες πάνω από τα 8,10 μ., κάνοντας νέο φετινό ρεκόρ. Ο 21χρονος βελτίωσε το 8,18 μ. των Χανίων κι έδειξε έτοιμος για τον πρώτο μεγάλο στόχο της σεζόν, το Ευρωπαϊκό Πρωτάθλημα Κ23, την ερχόμενη εβδομάδα στο Γκέβλε της Σουηδίας.\nΟ Τεντόγλου ξεκίνησε με 8,14 μ. και συνέχισε με 8,19 μ., 8,18 μ., 8,11 μ., 7,92 μ. και έκλεισε με 8,12 μέτρα, για να αποδείξει και στην Ελβετία ότι είναι ένας από τους κορυφαίους άλτες του μήκους την εφετινή περίοδο. Νικητής στον αγώνα αναδείχθηκε ο Γιαν Ετσεβαρία με 8,32 μ. και τρίτος, πίσω από την Τεντόγλου, ήταν ο Νοτιοαφρικανός Λούβο Μανιόνγκα με 8,13 μέτρα.\nΈναν από τους καλύτερους αγώνες της στη σεζόν έκανε και η Βούλα Παπαχρήστου. Η πρωταθλήτρια Ευρώπης κατέλαβε την έκτη θέση στο τριπλούν με 14,51 μ., επίδοση που αποτελεί φετινό της ρεκόρ, αφού βελτιώνει το 14,34μ. του Όσλο. Η Παπαχρήστου ξεκίνησε τον αγώνα με το μεγάλο άλμα και στη συνέχεια σημείωσε 14,35 μ., 14,17 μ., ήταν άκυρη στο τέταρτο άλμα και επέλεξε να αφήσει την πέμπτη και έκτη προσπάθεια.\nΗ αθλήτρια του Γιώργου Πομάσκι θα κάνει τον επόμενο αγώνα της την ερχόμενη εβδομάδα στο Μονακό. Μεγάλος στόχος της είναι η διάκριση στο Παγκόσμιο Πρωτάθλημα της Ντόχα και παράλληλα η βελτίωση του ατομικού της ρεκόρ (14,73 μ.).\nΗ Κατρίν Ιμπαργκουέν (Κολομβία) αναδείχθηκε νικήτρια χάρη στα 14,89 μ. στην πέμπτη της προσπάθεια και άφησε στη δεύτερη θέση την Γιουλιμάρ Ρόχας (Βενεζουέλα), που στο δεύτερο άλμα της σημείωσε 14,82 μέτρα, ενώ η Κουβανή Λιαντάμις Πόβεα ήταν τρίτη με 14,77 μ. και νέο ατομικό ρεκόρ.\nΠροηγούμενο Η κεντρική ομιλία του υπ.Βουλευτή Γρεβενών της ΝΔ Θανάση Σταυρόπουλου (Βίντεο – Φωτογραφίες)\nΕπόμενο Από Δευτέρα οι εργασίες για τα διόδια – Για ένα μήνα περίπου κλειστός ο κόμβος Σιάτιστας Γρεβενών


Τα γυναικεία «όπλα» κατά των επιθέσεων από ληστές - βιαστές - THERMISnews.gr\nHome / ΓΥΝΑΙΚΑ / Τα γυναικεία «όπλα» κατά των επιθέσεων από ληστές - βιαστές\n1/09/2020 05:26:00 μ.μ. ΓΥΝΑΙΚΑ\n«Πριν από χρόνια, επιστρέφοντας στο σπίτι μου, νύχτα, άκουσα βήματα πίσω μου. Εσφιξα την τσάντα μου και στο δευτερόλεπτο αισθάνθηκα τα χέρια του να με τυλίγουν.\nΗ κραυγή βγήκε αυθόρμητα, ευτυχώς, με άφησε και εξαφανίστηκε. Σοκ, ταραχή, που έγινε θυμός με τον χρόνο. Αποφάσισα να εκπαιδευθώ, να μπορώ να αμύνομαι. Χρόνια τώρα εκπαιδεύομαι και σήμερα το χέρι μου πάει κατευθείαν στον στόχο. Είναι υπέροχο να αισθάνεσαι πως μπορείς να υπερασπιστείς τον εαυτό σου.\nΑκόμη και όταν περπατώ ανάμεσα σε πολύ κόσμο, αν με ακουμπήσει κάποιος, τα μικρά μου δάκτυλα τεντώνονται και είναι σε ετοιμότητα για επίθεση. Να είναι καλά η Κινέζα μοναχή που δημιούργησε το Wing Chun», λέει η Σοφία Παλιακούρα.\nΔεν είναι μόνο η Σοφία που δέχθηκε επίθεση, πολλές γυναίκες πέφτουν θύματα ληστών, βιαστών, σε όλη τη χώρα. Λύση ανάγκης η αυτοάμυνα, που την ανακάλυψαν τα τελευταία χρόνια οι γυναίκες. Σχεδόν 300 τον χρόνο εκπαιδεύονται, ηλικίας 20 έως 50 ετών σε σχολές της Αθήνας, πηγαίνοντας μάλιστα και τα παιδιά τους.\n«Στην αυτοάμυνα Wing Chun υπάρχει η εξής αρχή: Πρέπει να εφαρμόσεις το συντομότερο δυνατό το πιο αποτελεσματικό όπλο του σώματός σου στο πιο ευαίσθητο σημείο του αντιπάλου.\nΤο σύστημα βασίζεται σε οικονομία κινήσεων, χρησιμοποιεί ευθείες κινήσεις, τον πιο ταχύ δρόμο να φτάσεις σε ένα σημείο», αναφέρει ο εκπαιδευτής κ. Ανδρέας Τάγαρης, προσθέτοντας πως «μέσα από τον κύκλο μαθημάτων –απλές πρακτικές κινήσεις– ο καθένας μπορεί να μάθει να αμύνεται.\nO σκοπός του Wing Chun είναι να αναπτύξει τη φυσική, πνευματική και ψυχική ετοιμότητα. Θεωρείται από τα καλύτερα, όσον αφορά την πρακτική αυτοάμυνα. Χρησιμοποιεί ταυτόχρονα άμυνα και επίθεση, είναι από τα πιο έξυπνα συστήματα, ενώ παράλληλα μπορεί να γίνει και πολύ επιθετικό».\nΜπροστά σε έναν ένοπλο «που απειλεί τη ζωή μας, πάντα επιλέγουμε τον δρόμο της ψυχολογικής τακτικής: Δεν χρησιμοποιούμε αρνητικές εκφράσεις (“όχι αυτά σε μένα”), αλλά μόνο καταφατικές, όπως “ό,τι έχω θα σου το δώσω, τι θέλεις, λεφτά; Θα στα δώσω... κ.λπ.” Και αντίστοιχη πρέπει να είναι η στάση του σώματος. Το βασικό είναι η ζωή μας και μόνο αυτήν θα σκεφθούμε σε περίπτωση επίθεσης».\nΣύμφωνα με τα στοιχεία της Αστυνομίας, το έτος 2015 έγιναν 122 βιασμοί σε όλη την Ελλάδα και 56 απόπειρες, ενώ εξιχνιάστηκαν 121 περιπτώσεις. Οι περισσότεροι βιασμοί δεν καταγγέλλονται, με το ποσοστό των γυναικών που φτάνει στα αστυνομικά τμήματα να είναι μόλις το 6-7%.\nΣύμφωνα με τις κατά καιρούς έρευνες του εγκληματολόγου κ. Αγγελου Τσιγκρή, τα περιστατικά βιασμών στην Ελλάδα ξεπερνούν τις 4.000 τον χρόνο. Το 95,8% των βιαστών δρα αυτόνομα χωρίς συνεργό, προτιμά την ύπαιθρο και τους δημόσιους κοινόχρηστους χώρους, οι περισσότεροι βιασμοί σημειώνονται από τις 6 το πρωί έως τις 6 το απόγευμα. Από τις έρευνες του κ. Τσιγκρή, προκύπτει ότι το 53,4% των βιαστών είναι άτομα νεαρής ηλικίας, ενώ το 32,8% μεσήλικες.\nΤο 46,5% των βιασμών γίνεται στην επαρχία, οι υπόλοιποι σε μεγάλα αστικά κέντρα. Η Γραμμή SOS της Γενικής Γραμματείας Ισότητας δέχθηκε από 19/11/16 έως 19/11/17 5.041 κλήσεις και 113 ηλεκτρονικά μηνύματα. Οι 4.266 (85%) κλήσεις αφορούσαν σε καταγγελίες περιπτώσεων έμφυλης βίας. Από αυτές, οι 3.034 (71%) κλήσεις έγιναν από τις ίδιες τις κακοποιημένες γυναίκες, ενώ οι 1.232 (29%) κλήσεις από φίλους ή συγγενείς του θύματος.\n«Στόχος της εκπαίδευσης των γυναικών στην αυτοάμυνα και ιδιαίτερα στο Krav Maga είναι η δημιουργία ενός προφίλ που θα αποπνέει δυναμισμό και σιγουριά», αναφέρει ο εκπαιδευτής Βασίλης Πετρίδης. «Προφίλ που δεν θα αφήνει περιθώρια να χαρακτηριστεί η γυναίκα θύμα άλλα υπολογίσιμος αντίπαλος. Διδάσκεται πώς να περπατάει, πώς να στέκεται, πώς να είναι σε επαγρύπνηση.\nΕπίσης, βελτιώνεται η ικανότητα διαχείρισης του στρες. Τα γυναίκεια τμήματα αυτοάμυνας Krav Maga προσανατολίζονται στην άμυνα ενάντια σε σεξουαλικές επιθέσεις, ενδοοικογενειακή βία, bullying, αρπαγή, ληστεία κ.ά. Παράλληλα, αναλύονται η ψυχολογία πίσω από τα βίαια περιστατικά και οι τρόποι που μια γυναίκα μπορεί να αποκλιμακώσει επιθετικές συμπεριφορές», αναφέρει.\nΤα γυναικεία «όπλα» κατά των επιθέσεων από ληστές - βιαστές Reviewed by . on 1/09/2020 05:26:00 μ.μ. Rating: 5


kostaskordatos: Ποινικοποίηση της απεργίας των διοικητικών υπαλλήλων ΑΕΙ\nώρες θα παραλάβουν στο σπίτι τους από δικαστικό κλητήρα ένα χαρτί στο οποίο αναγράφεται πως τίθενται σε αργία για παράβαση καθήκοντος, σοβαρή απείθεια και μη απογραφή. 278 εργαζόμενοι διώκονται πολιτικά γιατί αρνήθηκαν να υποκύψουν στον αυταρχισμό της κυβέρνησης που καλούσε απεργούς να ασκήσουν διοικητικά καθήκοντα. 278 εργαζόμενοι κι ένας απεργιακός αγώνας που διαρκεί 10 εβδομάδες τώρα κάθονται στο σκαμνί από μια κυβέρνηση που ασκεί την πολιτική της με ΜΑΤ, βία και καταστολή. Κάθονται στο σκαμνί από ένα κράτος που ποινικοποιεί το δικαίωμα στην απεργία, ποινικοποιεί το φρόνημα και το κατοχυρωμένο δικαίωμα της ανυπακοής των εργαζομένων απέναντι σε αποφάσεις της κυβέρνησης που καταστρατηγούν το Σύνταγμα.\nΑναρτήθηκε από Διαχείριση ιστολογίου στις 11/11/2013 03:09:00 μ.μ.


Γιάννης Νταλιάνης: Οι "Άγριες Μέλισσες" και η σπάνια εξομολόγηση για τη σύζυγό του, Μαριλίτα Λαμπροπούλου | fthis.gr\nΓιάννης Νταλιάνης: Οι "Άγριες Μέλισσες" και η σπάνια εξομολόγηση για τη σύζυγό του, Μαριλίτα Λαμπροπούλου\nΠαρασκευή 04 Ιουνίου 2021, 15:40\n- Τελευταία ενημέρωση: 04/06/2021, 15:20\nΟ Γιάννης Νταλιάνης βρέθηκε καλεσμένος το πρωί της Παρασκευής στην εκπομπή «Πάμε Δανάη». Ο γνωστός ηθοποιός, μίλησε τόσο για τις «Άγριες Μέλισσες» όσο και για τον «Σιωπηλό Δρόμο» στο Mega, που πρωταγωνιστεί. Παράλληλα, ο Γιάννης Νταλιάνης αναφέρθηκε στον γάμο του με την επίσης ηθοποιό Μαριλίτα Λαμπροπούλου, αλλά και στα δυο τους παιδιά.\nΣχετικά με τις «Άγριες Μέλισσες» ο Γιάννης Νταλιάνης ανέφερε: «Οι Άγριες Μέλισσες είναι ένας κύκλος που έκλεισε αλλά και αυτό δεν είναι σίγουρο. Σε αυτή την κρίσιμη στιγμή που ο Δούκας και η Μυρσίνη δεν έχουν κανέναν, μια τυπική σχέση χρόνων, ο δικηγόρος, τους καλεί ένα βράδυ σπίτι του. Τους συμπονεί. Πιθανότατα ο δικηγόρος θα επιστρέψει στον τρίτο κύκλο. Ακόμη δεν έχουν ολοκληρωθεί οι συζητήσεις».\nΓια τη συμμετοχή του στον «Σιωπηλό Δρόμο» και τα παιδιά του, ο ηθοποιός τόνισε πως: «Είναι μια σειρά αξιώσεων, από κινηματογραφική άποψη και τον τρόπο της αφήγησης. Απευθύνεται σε πολύ νεανικό κοινό και έχει μια κινηματογραφική αφήγηση. Τα παιδιά μας είναι μικρά. 12 και 8 ετών. Είναι κορίτσια. Δεν βλέπουν το σίριαλ. Είναι κοινή απόφαση με τη Μαριλίτα να μη βλέπουν το σίριαλ. Ένα παιδί 8 χρονών ακόμη δε μπορεί να ξεχωρίσει τι είναι στον χώρο της τέχνης ή της φαντασίας. Όταν παίζει μάλιστα ο γονιός του… Γενικά έχουν αντιληφθεί τι δουλειά κάνουν οι γονείς τους».\nΣχετικά με τις δύσκολες στιγμές του, ο Γιάννης Νταλιάνης εξήγησε: «Δεν είπα ποτέ τα παρατάω παρόλο που υπήρχαν δύσκολες στιγμές. Αυτές είναι οι στιγμές που χάνουν το ενδιαφέρον. Δεν έτυχα να βρεθώ σε δύσκολες στιγμές με κακοποιητικές συμπεριφορές. Υπήρχαν εντάσεις, έντονες συμπεριφορές αλλά σε λογικό και ελεγχόμενο πλαίσιο. Αν υπήρξε μεγάλη πίεση προς ένα άλλο άτομο, όχι σε μένα, αυτή είναι μια αμήχανη στιγμή. Δεν ξέρεις κάποιες φορές πώς να βοηθήσεις. Οι πραγματικές δύσκολες στιγμές είναι όταν συνεργάζεσαι με κάποιον που δεν είναι τελικά αυτό που περίμενες. Που δεν είναι των απαιτήσεων που θα ήθελες».\nΤέλος, όσον αφορά για τον γάμο του με τη Μαριλίτα Λαμπροπούλου, τα παιδιά τους και αν υπάρχουν δυσκολίες λόγω του κοινού τους επαγγέλματος, ο Γιάννης Νταλιάνης ανέφερε: «Συμφωνούμε στην τέχνη μας, μπορεί να διαφωνούμε στον τρόπο και στην μέθοδο, αλλά δεν υπάρχει ανταγωνισμός που να δημιουργεί πρόβλημα. Με ενδιαφέρει τα παιδιά να πάρουν πολλές προσλαμβάνουσες. Να γίνει ένας καλός επαγγελματικός προσανατολισμός, που δεν γίνεται δυστυχώς στα σχολεία. Να αναπτύξουν τα πραγματικά τους ταλέντα και να βρουν κάτι που τις κάνει ευτυχισμένες και να μπορούν να ζήσουν από αυτό. Και ας είναι αυτό ότι να ναι».\nΓΙΑΝΝΗΣ ΝΤΑΛΙΑΝΗΣ ΣΥΖΥΓΟΣ


08:07: PM Tuesday September 15, 2020\nPosted on 20/03/2018 at 22/04/2018 by Thnx.gr\nΜία πόλη είναι οι άνθρωποί της, κι όταν μιλάμε για μία πρωτεύουσα-μητρόπολη, όπως η Αθήνα, τότε αναμφίβολα αυτή η φράση -όσο κλισέ κι αν ακούγεται- βρίσκει το νόημά της.\nΚάθε μεγάλη πόλη είναι σαν ένα ετερόκλητο μωσαϊκό ανθρώπων που δρουν μέσα σε αυτή διαμορφώνοντας την ταυτότητά της. Μερικοί από αυτούς, άλλοτε με τον τρόπο ζωής τους κι άλλοτε με ένα απλό χόμπι τους, καταφέρνουν να κάνουν λίγο ομορφότερη τη ζωή των διπλανών τους, χαρίζοντάς τους ένα χαμόγελο και το κουράγιο να συνεχίσουν.\nΈνας από αυτούς τους ανθρώπους είναι και ο Δημήτρης Κολέτσης, γνωστός και ως Mitts. Ο ίδιος σήμερα είναι 42 χρόνων και η επίσημη ιδιότητά του είναι γραφίστας. Πέρα από αυτό όμως, ασχολείται με την καλλιγραφία, τη δημιουργία τυπογραφικών χαρακτήρων, εξώφυλλων βιβλίων, πόστερ αλλά και με τη διαφήμιση.\nΕδώ και περίπου 4 χρόνια αυτήν την καλλιγραφία αποφάσισε να τη βγάλει και πάνω στο δρόμο, χρησιμοποιώντας τον τελευταίο ως καμβά και ζωγραφίζοντας με κιμωλίες, κι έτσι ο Δημήτρης κυκλοφορεί στους δρόμους της πόλης και με τα σχέδιά του πάνω σε αυτούς χαρίζει στους περαστικούς ένα αισιόδοξο κάθε φορά μήνυμα… Επιλέγει δρόμους χωρίς ιδιαίτερη κίνηση και με καλή σχετικά ποιότητα, ώστε να αντέξει το σχέδιο όσο περισσότερο γίνεται. Αν δεν βρέξει, ένα σχέδιο του μπορεί να κρατήσει ακόμα και 1 μήνα!\nΌλο αυτό προέκυψε τελείως τυχαία. Απλώς περπατούσε στο δρόμο μία μέρα, βρήκε κάτι κιμωλίες και δοκίμασε να γράψει. Αφού είδε ότι μπορεί να γράψει και μάλιστα να μείνει το σχέδιο του, σκέφτηκε ότι αυτό που κάνει στο σπίτι του πάνω σε ένα χαρτί, θα μπορούσε άνετα να το κάνει και στο δρόμο… και ο σκοπός του πάνω από όλα, η ώθηση του, ήταν το… χαμόγελο!\n“Εχουμε πήξει από αρνητικά, μίζερα μηνύματα και από άγχος. Είναι μία απόδραση -προς στιγμήν έστω- από τα προβλήματα. Θέλω κάθε μήνυμα να δίνει ένα καλό vibe στον θεατή, να το σκεφτεί και να συνεχίσει τη μέρα του με αυτή τη σκέψη” – Δημήτρης Κολέτσης.\nΑν θέλετε να παρακολουθείτε το έργο του μπορείτε να τον βρείτε στο official fb page του και στο instagram.\nPosted by Thnx.gr - 05/03/2018 0\n«Είναι μεγάλη μου τιμή να βρίσκομαι ξανά ανάμεσα σε τόσες ταλαντούχες γυναίκες και τόσο ταλαντούχους άνδρες» ανέφερε ο Αμερικανός παρουσιαστής…\nΦεύγετε διακοπές; Αυτό είναι το τρικ για να μην ξεραθούν τα φυτά σας


PANELIAKOS, Boston USA: Δεν γίνονται αυτά εδώ;\nΟ Sinclair Lewis εξέδωσε το μυθιστόρημα «It can’t happen here» το 1935. Σύμφωνα με την παρουσίαση του βιβλίου, «είναι μια λογοτεχνική προειδοποίηση για την εύθραυστη φύση της δημοκρατίας. Ο Αμερικανός συγγραφέας, που τιμήθηκε με το Βραβείο Νομπέλ, περιγράφει πώς ο ολοκληρωτισμός θα μπορούσε να κυριαρχήσει στις ΗΠΑ. Το βιβλίο είναι μια έξοχη πολιτική σάτιρα που μετεξελίσσεται σε μια εκτεταμένη δυστοπία: Ενας δημαγωγός καταφέρνει να εγκαθιδρύσει στη γη της ελευθερίας ένα φασιστικό καθεστώς, ένα σύστημα εξουσίας που βασίζεται στη βία και την τρομοκρατία. Γίνεται εκλεγμένος πρόεδρος, μετατρέπεται σε δικτάτορα για να “σώσει το έθνος” από την απάτη της κοινωνικής πρόνοιας, την εγκληματικότητα, το σεξ και τον φιλελεύθερο Τύπο» (στα ελληνικά «Δεν γίνονται αυτά εδώ», εκδ. Καστανιώτη).\nΤην περασμένη Τετάρτη (6.1.2021) οι Αμερικανοί και όλος ο κόσμος έζησαν αυτό για το οποίο την Τρίτη έλεγαν «αυτά, γίνονται μόνο σε τριτοκοσμικές χώρες, δεν γίνονται εδώ». Αλλά και την Τρίτη έζησαν αυτό που τη Δευτέρα έλεγαν πως «μόνο στις μπανανίες μπορεί ένας πρόεδρος να τηλεφωνεί σε τοπικό αξιωματούχο και να του ζητεί επιτακτικώς “Βρες μου τις 11.780 ψήφους που χρειάζομαι!”». Αλλά και πριν από ένα χρόνο ποιος θα πίστευε ότι θα υπήρχε πρόεδρος των ΗΠΑ που θα αμφισβητούσε το εκλογικό αποτέλεσμα, ή θα υπήρχε έστω κατώτερος αξιωματούχος της υπερδύναμης που θα ισχυριζόταν ότι οι 74.223.744 ψήφοι του Τραμπ είναι περισσότερες από τις 81.283.485 ψήφους του Μπάιντεν; Δεν γίνονται αυτά πουθενά στον κόσμο. Την απλή αριθμητική δεν αμφισβήτησαν ούτε οι παράφρονες του Ισλαμικού Κράτους…\nΑλλά πάλι ποιος το 1920 θα μπορούσε να φανταστεί ότι θα συνέβαιναν τη Γερμανία, όλα όσα έγιναν την περίοδο 1933-1945; Μην ξεχνάμε ότι η Γερμανία της εποχής, παρά τις καταστροφές του Α΄ Παγκοσμίου Πολέμου, ήταν μια ισχυρή επιστημονική δύναμη με βαθιές πανανθρώπινες πολιτισμικές παραδόσεις. Ηταν η χώρα του Λούθηρου, του Καντ, του Χέγκελ, του Μαρξ, του Γκέτε, του Σίλερ, του Χάινε, του Μότσαρτ, του Μπετόβεν, του Αϊνστάιν, του Μαξ Πλανκ, του Τόμας Μαν· ουκ έστιν αριθμός προσωπικοτήτων από τη Γερμανία που διαμόρφωσαν τον δυτικό πολιτισμό. Κι όμως, αυτός ο γερμανόφωνος χώρος που γέννησε τα μεγάλα κινήματα του ιδεαλισμού, του ρομαντισμού, ακόμη και του σύγχρονου φιλελευθερισμού (Αυστριακοί ήταν ο Καρλ Πόπερ και ο Φρίντριχ Χάγιεκ) κατέληξε στο Ολοκαύτωμα. Το εντυπωσιακότερο είναι πως όλη αυτή η μεγάλη πολιτισμική παράδοση έγινε γαρνιτούρα στο Μεγάλο Εγκλημα. Με τη συνοδεία κλασικής μουσικής έστελναν τους ανθρώπους στα κρεματόρια.\nΤην παραμονή των εκλογών του 2015 γράφαμε για την «Πανουργία της Ιστορίας». Σημειώναμε πως «ελάχιστοι κατανοούν ότι η Ιστορία δεν συμβαίνει μονομιάς. Κοιτάμε το παρελθόν ελλειπτικά και αποσπασματικά επειδή έτσι το μαθαίνουμε από τα σχολικά βιβλία όπου υπάρχουν μόνο “σταθμοί της Ιστορίας”. Πολλές φορές μένουμε έκθαμβοι από τη “μωρία” των αποφάσεων που έλαβαν πολιτικοί ηγέτες, κόμματα ή ακόμη και κοινωνίες. Ας σκεφτούμε μόνο, πόσες φορές αναρωτηθήκαμε: “Μα, πώς μπόρεσαν να το κάνουν αυτό; Δεν έβλεπαν την καταστροφή που ερχόταν;”». O Arnold J. Toynbee είχε γράψει ότι «Ιστορία είναι το ένα αναθεματισμένο πράγμα μετά το άλλο». Και αυτά τα «αναθεματισμένα πράγματα» δεν είναι ούτε τα καλά, ούτε τα κακά. Είναι όσα οι συνθήκες ευνοούν να γεννηθούν…


Κορωνοϊός σήμερα: 2.249 κρούσματα & 30 νέοι θάνατοι – Στους 335 οι διασωληνωμένοι | Apotypomata\nΚορωνοϊός σήμερα: 2.249 κρούσματα & 30 νέοι θάνατοι – Στους 335 οι διασωληνωμένοι\nΣε 2.249 διαμορφώθηκαν τα κρούσματα κορωνοϊού στην Ελλάδα σήμερα Πέμπτη 7 Οκτωβρίου 2021, σύμφωνα με τα στοιχεία που ανακοίνωσε ο Εθνικός Οργανισμός Δημόσιας Υγείας (ΕΟΔΥ).\nΕν τω μεταξύ, το τελευταίο 24ωρο καταγράφηκαν 30 νέοι θάνατοι.\nΕπίσης, ο αριθμός των ασθενών που νοσηλεύονται διασωληνωμένοι είναι 335. Η διάμεση ηλικία τους είναι 66 έτη. To 80% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 294 (87,76%) είναι ανεμβολίαστοι ή μερικώς εμβολιασμένοι και 41 (12,24%) είναι πλήρως εμβολιασμένοι.\nΟι εισαγωγές νέων ασθενών COVID-19 στα νοσοκομεία της επικράτειας είναι 206.\nΟ συνολικός αριθμός των κρουσμάτων ανέρχεται σε 671.040, ενώ από την έναρξη της πανδημίας έχουν καταγραφεί συνολικά 15.042 θάνατοι.\nΔιασποράς συνέχεια με το βλέμμα στην επόμενη ημέρα\nΗ πανδημία συνεχίζει την επέλασή της, με το επόμενο διάστημα να θεωρείται κρίσιμο, καθώς οι ειδικοί έχουν προειδοποιήσει για ενδεχόμενη αύξηση των κρουσμάτων προς το τέλος του Οκτωβρίου.\nΣημειωτέον ότι ο αριθμός των θανάτων ξεπέρασε χθες το «φράγμα» των 15.000, με την Ελλάδα να καταγράφει σχεδόν 1.000 νεκρούς μέσα σε έναν μήνα.\nΕπίσης, χθες έγινε γνωστό ότι ένας ακόμα νέος άνθρωπος έχασε τη ζωή του από κορωνοϊό. Ο λόγος για έναν 20χρονο που δεν είχε κάποιο σοβαρό πρόβλημα υγείας.\n«Δυστυχώς έκανε τρομακτικές επιπλοκές, δηλαδή πέρα από την πνευμονία έκανε και πνευμονική εμβολή και έμφραγμα μυοκαρδίου» είπαν στο Sputnik γιατροί του νοσοκομείου «Παπαγεωργίου».\nΕν τω μεταξύ, σε εφαρμογή τίθεται, το ερχόμενο Σάββατο (9 Οκτωβρίου) και για 15 ημέρες, η πλήρης ελευθερία για εμβολιασμένους σε χώρους εστίασης και διασκέδασης, ενώ επίσης μπαίνει τέλος στα περιοριστικά μέτρα που ίσχυαν στις «κόκκινες» περιοχές.\nΑυτό σημαίνει ότι επιστρέφουν ο χορός και οι όρθιοι πελάτες σε μπαρ, νυχτερινά κέντρα διασκέδασης, κλαμπ και γαμήλια γλέντια, ενώ δεν τίθεται και θέμα ωραρίου στα μαγαζιά. Αυτά, πάντα, για τους εμβολιασμένους.\nΕν τω μεταξύ, με το τέλος των μίνι lockdown στις «κόκκινες» περιοχές από την άποψη των περιορισμών, δεν υπάρχει πια το μέτρο της απαγόρευσης κυκλοφορίας, ενώ μπαίνει τέλος στην απαγόρευση της μουσικής στην εστίαση και στην ψυχαγωγία.


Με άποψη: ΧΕΙΡΟΤΟΝΙΑ ΕΙΣ ΠΡΕΣΒΥΤΕΡΟΝ ΤΟΥ π. ΕΥΣΤΡΑΤΙΟΥ ΔΑΛΔΑΡΑ ΑΠΟ ΤΟΝ ΣΕΒ. ΜΗΤΡΟΠΟΛΙΤΗ ΕΔΕΣΣΗΣ κ.ΙΩΗΛ\nΧΕΙΡΟΤΟΝΙΑ ΕΙΣ ΠΡΕΣΒΥΤΕΡΟΝ ΤΟΥ π. ΕΥΣΤΡΑΤΙΟΥ ΔΑΛΔΑΡΑ ΑΠΟ ΤΟΝ ΣΕΒ. ΜΗΤΡΟΠΟΛΙΤΗ ΕΔΕΣΣΗΣ κ.ΙΩΗΛ


Το έξυπνο χερούλι για το ποδήλατο σου - myPoco.net\nΤο έξυπνο χερούλι για το ποδήλατο σου\nPosted on 2 Σεπτεμβρίου 2012 by cteam\nΚάποια πράγματα είναι τόσο προφανή που όταν τα βλέπεις αναρωτιέσαι γιατί δεν τα σκέφτηκε κανείς πολύ νωρίτερα. Χαρακτηριστικό παράδειγμα το Bicycle Frame Handle το οποίο δεν είναι τίποτε περισσότερο από ένα απλό χερούλι.\nΒέβαια, αν σκεφτούμε πόσο χρηστικό είναι, μόνο απλό δεν θα το χαρακτηρίζαμε. Και αυτό διότι το Bicycle Frame Handle έρχεται να λύσει το πρόβλημα της μεταφοράς του αγαπημένου μας δίκυκλου. Όπως άλλωστε γνωρίζει κάθε αναβάτης συνήθως η προσπάθεια μας να μεταφέρουμε το ποδήλατο μας με τα χέρια καταλήξει σε διάφορα πασαλείμματα με γράσα.\nΑυτό σκέφτηκαν και οι δημιουργοί του μαγικού χερουλιού λοιπόν και αποφάσισαν να το βγάλουν ως project στο Kickstarter. Έτσι, μετά την επιτυχή του πορεία στη δημοφιλή πλατφόρμα χρηματοδότησης το Bicycle Frame Handle ή αλλιώς Little Lifter είναι διαθέσιμο για αγορά.\nΑρκεί να το τοποθετήσουμε στο πλαίσιο του ποδηλάτου μας μέσω ρυθμιζόμενων στηριγμάτων και από εκεί και πέρα το μεταφέρουμε οπουδήποτε χωρίς καμιά απολύτως δυσκολία.


Γιατί σπάμε ρόδι την Πρωτοχρονιά; - ΕΚΚΛΗΣΙΑ ONLINE\nΚυριακή, 27 Δεκεμβρίου 2020 17:10\nΑρχική » Γράφει το ΕΚΚΛΗΣΙΑ ONLINE » Γιατί σπάμε ρόδι την Πρωτοχρονιά;\nΠρωτοχρονιά: Ένα από τα παλαιότερα γιορτινά έθιμα είναι να σπάμε ένα ρόδι την Πρωτοχρονιά.\nΈνα έθιμο το οποίο, συναντάτε αρχικά στην Πελοπόννησο, αλλά και στις Σέρρες, και αργότερα διαδίδεται σε όλη την Ελλάδα.\nΟ νοικοκύρης παίρνει μαζί του στην Εκκλησία το ρόδι για να «ευλογηθεί» κι αυτό και όταν όλοι επιστρέφουν σπίτι, εκείνος πρέπει να χτυπήσει την πόρτα για να του ανοίξουν, ώστε να είναι ο πρώτος που θα μπει στο σπίτι τη νέα χρονιά.\n11 μήνες πριν Γράφει το ΕΚΚΛΗΣΙΑ ONLINEHot News, Πρωτοχρονια, ροδι\n2021 ΠΟΔΑΡΙΚΟ: Μειώσεις ενοικίων, 534 ευρώ, Συντάξεις Φεβρουαριου - Κοινωνικό μέρισμαΜήνυμα του Αγίου και Μεγάλου Βασιλείου για τα Χριστούγεννα\nΓιορτάζει σήμερα η Εύβοια: To προσκύνημα του Οσίου Ιωάννου του Ρώσου\nΞεκινάει το Σαρανταλείτουργο των Χριστουγέννων: Τι χρειάζεται να προσφέρουμε στην εκκλησία\nΣΑΡΑΝΤΑΛΕΙΤΟΥΡΓΟ: Τι χρειάζεται να προσφέρουμε στην εκκλησία για το Σαρανταλείτουργο; Πώς μας βοηθά το Σαρανταλείτουργο; Μπορούμε να συμμετέχουμε στο Σαρανταλείτουργο; Εκτός από τα Χριστούγεννα πότε γίνεται Σαρανταλείτουργο; Γιατί να κάνουμε Σαρανταλείτουργο;\nΓιορτή προς τιμήν των Ιερέων της Μουκόμπας


Παιχνίδια :: Δημιουργία & Διασκέδαση :: Fuzzi Skaters – Koala - GoB2B.eu : Χονδρική πώληση gadgets και πρωτότυπων δώρων για μικρούς και μεγάλους!\nFuzzi Skaters – Koala\nΑρχική Σελίδα/Παιχνίδια/Δημιουργία & Διασκέδαση/Fuzzi Skaters – Koala\nΠροτεινόμενη λιανική τιμή: 8.99 €\nΧρωματίστε τα μωρά κοάλα και διακοσμήστε το skateboard τους!\nΗ σειρά Fuzzikins αποτελείται από αξιολάτρευτα πλάσματα που οι μικροί μας φίλοι θα χρωματίζουν και θα παίζουν μαζί τους. Θα μπορούν να ξεπλένουν τα σχέδια από τα ειδικά μαρκαδοράκια και να διακοσμούν τα ζωάκια τους ξανά και ξανά. Θα περνούν χαρούμενες ώρες δημιουργικής διασκέδασης!\n1 Φιγούρα μωρό κοάλα\n3 Ειδικά μαρκαδοράκια\nΚατάλληλο για ηλικίες 4 ετών + Δεν είναι κατάλληλο για παιδιά κάτω των 36 μηνών λόγω μικρών εξαρτημάτων.\nΜην χρησιμοποιείτε τους μαρκαδόρους σε χαλιά ή υφάσματα καθώς ενδέχεται να λεκιάσουν. Διαβάστε τις οδηγίες πριν από τη χρήση.\nMy Mermaid Lagoon - Pearl's Lagoon\nΠροτεινόμενη λιανική τιμή: 23.99 €\nMy Mermaid Lagoon - Marina's Lagoon\nMy Mermaid Lagoon - Coral’s Lagoon\nMy Mermaid Lagoon - Charm Shell Calypso\nΠροτεινόμενη λιανική τιμή: 14.00 €\nMy Mermaid Lagoon - Charm Shell Serena\nMy Mermaid Lagoon - Charm Shell Storm


Πυρηνόκαρπα : Πώς αντιμετωπίζονται οι εχθροί και ασθένειες της εποχής - Στη Φόρα\nΑρχική Οικονομία Πυρηνόκαρπα : Πώς αντιμετωπίζονται οι εχθροί και ασθένειες της εποχής\nΑυτή την εποχή οι καλλιεργητές, πρέπει να επισκέπτονται όσο το δυνατό συχνότερα τις καλλιέργειες, προκειµένου να διαπιστώνουν έγκαιρα τυχόν προσβολές από φυτοπαράσιτα έτσι, ώστε να είναι εφικτή η αποτελεσµατική αντιµετώπισή τους, µε το µικρότερο οικονοµικό και περιβαλλοντικό κόστος.\nΑκολουθούν συστάσεις και τρόποι πρόληψης των εντομολογικών εχθρών και ασθενειών που παρατηρούνται αυτή την εποχή.\nΑνάρσια – Γραφολίθα (Ροδακινιά – Νεκταρινιά – Βερικοκιά)\nΠρόκειται για λεπιδόπτερα των οποίων τα προνυµφικά στάδια συµπεριφέρονται ως βλαστορύκτες και ως καρπόκαψες. Προσβάλλουν τους τρυφερούς βλαστούς και τους αναπτυσσόµενους, αλλά και ώριµους καρπούς. Την παρουσία των προνυµφών των εντόµων στους οπωρώνες αυτή την περίοδο µαρτυρούν οι µαραµένες και ξερές κορυφές των τρυφερών βλαστών, που έχουν προσβληθεί από αυτές.\nΟι καλλιεργητές πρέπει:\n1. να ελέγχουν τις φεροµονικές παγίδες (καταµέτρηση συλλήψεων ακµαίων) και για τα δύο έντοµα τουλάχιστον δύο φορές την εβδοµάδα και\n2. να προβαίνουν αυτή την εποχή σε καθηµερινή επισκόπηση των καλλιεργειών για την παρουσία προσβολών από τα έντοµα.\nΜόλις διαπιστώνεται αύξηση των συλλήψεων των ακµαίων των εντόµων στις φεροµονικές παγίδες ή / και παρουσία προσβολών, συνιστάται άµεσηεπέµβαση µε ένα κατάλληλο και εγκεκριµένο για την καλλιέργεια εντοµοκτόνο και κατά προτίµηση µε σκευάσµατα που καταπολεµούν και τα δύο έντοµα.\nΟ ψεκασµός αποβλέπει στη θανάτωση των ακµαίων και κυρίως των νεαρών προνυµφών, πριν αυτές προλάβουν να εισχωρήσουν µέσα στους νεαρούς βλαστούς και στους καρπούς.\nΗ επανάληψη του ψεκασµού εξαρτάται από τη δραστηριότητα των ακµαίων των εντόµων, την εµφάνιση νέων προσβολών, τη διάρκεια δράσης του εντοµοκτόνου, τις καιρικές συνθήκες, καθώς και το ρυθµό ανάπτυξης της βλάστησης και των καρπών.\nΦυλλοδέτης (Ροδάκινα – Νεκταρίνια – Βερικοκιά)\nΟι διαχειµάζουσες προνύµφες του λεπιδοπτέρου τρέφονται την εποχή αυτή µε την νεαρή βλάστηση, ανάµεσα στην οποία νυµφώνονται συνδέοντας µεταξύ τους τρυφερά φύλλα.\nΓια την προστασία της τρυφερής βλάστησης, αλλά και των αναπτυσσόµενων καρπών από την τροφική δραστηριότητα των προνυµφών της πρώτης γενιάς του εντόµου, συστήνεται ψεκασµός µε ένα κατάλληλο και εγκεκριµένο για την καλλιέργεια εντοµοκτόνο, αµέσως µόλις διαπιστωθεί αύξηση των συλλήψεων ακµαίων του εντόµου στις φεροµονικές παγίδες ή / και οι πρώτες χαρακτηριστικές προσβολές των προνυµφών (φαγώµατα και δέσιµο φύλλων).\nΣυστήνεται να χρησιµοποιηθούνεντοµοκτόνα που καταπολεµούν ταυτόχρονα την ανάρσια και τη γραφολίθα.\nΗ επανάληψη του ψεκασµού εξαρτάται από τη δραστηριότητα των ακµαίων του εντόµου, την εµφάνιση νέων προσβολών, τη διάρκεια δράσης του εντοµοκτόνου, τις καιρικές συνθήκες, καθώς και το ρυθµό ανάπτυξης της βλάστησης και των καρπών.\nΤην εποχή αυτή τα ακµαία του εντόµου ωοτοκούν στους αναπτυσσόµενους καρπούς. Οι εκκολαπτόµενες προνύµφες εισέρχονται στους νεαρούς καρπούς καταστρέφοντας τη σάρκα.\nΓια την προστασία των αναπτυσσόµενων καρπών από τις προνύµφες της πρώτης γενιάς του εντόµου, συστήνεται ψεκασµός µε ένα κατάλληλο και εγκεκριµένο για την καλλιέργεια εντοµοκτόνο, µόλις διαπιστωθεί αύξηση των συλλήψεων των ακµαίων στις φεροµονικές παγίδες ή / και οι πρώτες προσβολές στους καρπούς.\nΟ ψεκασµός αποβλέπει στη θανάτωση των ακµαίων και κυρίως των νεαρών προνυµφών, πριν αυτές προλάβουν να εισχωρήσουν µέσα στους νεαρούς καρπούς.\nΗ επανάληψη του ψεκασµού εξαρτάται από τη δραστηριότητα των ακµαίων του εντόµου, την εµφάνιση νέων προσβολών, τη διάρκεια δράσης του εντοµοκτόνου, τις καιρικές συνθήκες, καθώς και το ρυθµό ανάπτυξης των καρπών.\nΑφίδες (Μελίγκρες) (Ροδάκινια – Νεκταρινιά – Βερικοκιά – Κερασιά – Δαμασκηνιά)\nΟι ανοιξιάτικες καιρικές συνθήκες και η τρυφερή βλάστηση ευνοούν την ανάπτυξη πληθυσµών αφίδων. Οι αφίδες προκαλούν έντονη παραµόρφωση της νεαρής βλάστησης, αλλά ταυτόχρονα αποτελούν και φορείς ιδιαίτερα καταστρεπτικών φυτοπαθογόνων ιών. Σε οπωρώνες που παρατηρείται προσβολή της νεαρής βλάστησης από αφίδες, συνιστάται άµεσαεπέµβαση µε ένα κατάλληλο και εγκεκριµένο για την καλλιέργεια εντοµοκτόνο.\nΓια την καταπολέµηση των κινητών µορφών των κοκκοειδών που δραστηριοποιούνται αυτή την εποχή συνιστάται επέµβαση µε ένα κατάλληλο και εγκεκριµένο για την καλλιέργεια εντοµοκτόνο, αλλά µόνο σε οπωρώνες που παρουσιάζουν σηµαντική προσβολή. Και αυτό διότι τα έντοµα αυτά, ιδίως αυτή την εποχή, έχουν πλήθος φυσικών εχθρών (ωφέλιµα έντοµα), οι οποίοι συχνά ελέγχουν αποτελεσµατικά τους πληθυσµούς των κοκκοειδών και η δράση τους δεν πρέπει να διαταράσσεται από τη χρήση ευρέως φάσµατος εντοµοκτόνων.\nΣυνιστάται ο ψεκασµός µόνο των προσβεβληµένων δένδρων του οπωρώνα και µε πλήρη κάλυψη του κορµού και των βραχιόνων µε το ψεκαστικό υγρό. Η καταπολέµηση των κοκκοειδών είναι δυνατό να συνδυαστεί µε εκείνη για την ανάρσια και τη γραφολίθα.\nΩίδιο (Ροδακινιά – Νεκταρινιά- Βερικοκιά)\nΟ µύκητας προσβάλει κυρίως τη ροδακινιά, τη νεκταρινιά και τη βερικοκιά, ζηµιώνοντας την τρυφερή βλάστηση και τους καρπούς.\nΗ ασθένεια ευνοείται από ξηρό καιρό και µεγάλη ηλιοφάνεια. Είναι ιδιαίτερα σοβαρή στα νεαρά δένδρα, τις όψιµες ποικιλίες και τη νεκταρινιά.\nΓια την προστασία των καρπών και της νεαρής βλάστησης από την ασθένεια συνιστάται ψεκασµός µε ένα κατάλληλο και εγκεκριµένο για την καλλιέργεια µυκητοκτόνο, µόλις διαπιστωθούν τα πρώτα συµπτώµατα της ασθένειας Στην περίπτωση που ο καιρός διατηρείται ξηρός µε µεγάλη ηλιοφάνεια, οι ψεκασµοί θα πρέπει να επαναλαµβάνονται, ανάλογα µε τη διάρκεια δράσης του σκευάσµατος, µέχρι το τέλος της ανάπτυξης των βλαστών και τη σκλήρυνση του πυρήνα των καρπών.\nΚορύνεο (Ροδακινιά – Βερικοκιά – Κερασιά)\nΗ µυκητολογική αυτή ασθένεια ευνοείται από βροχερό και υγρό καιρό. Συστήνεται η συνέχιση των ψεκασµών στις υγρές περιοχές µε ιστορικό προσβολών, καθώς και στις ευαίσθητες στο µύκητα ποικιλίες βερικοκιάς και δαµασκηνιάς.\nΗ µυκητολογική αυτή ασθένεια ευνοείται από βροχερό και υγρό καιρό. Συστήνεται η συνέχιση των ψεκασµών στις υγρές περιοχές µε ιστορικό προσβολών καθώς και στις ευαίσθητες στο µύκητα ποικιλίες κερασιάς.\nΣύσταση: Καλούνται οι καλλιεργητές, ιδίως αυτήν την εποχή, να επισκέπτονται όσο το δυνατό συχνότερα τις καλλιέργειες, προκειµένου να διαπιστώνουν έγκαιρα τυχόν προσβολές από φυτοπαράσιτα έτσι, ώστε να είναι εφικτή η αποτελεσµατική αντιµετώπισή τους, µε το µικρότερο οικονοµικό και περιβαλλοντικό κόστος.\nΠροηγούμενο άρθροΡόδος : «Εφαγα ξύλο από τον εραστή της γυναίκας μου» – Τα ερωτικά μηνύματα αποκάλυψαν το παράνομο ζευγάρι\nΕπόμενο άρθροG7 : Η Βρετανία οργανώνει ομάδα ειδικών για την αντιμετώπιση μελλοντικών πανδημιών


Συμμετοχές - Ενιαίο Ειδικό Επαγγελματικό Γυμνάσιο - Λύκειο (ΕΝ.Ε.Ε.ΓΥ.-Λ.) Σύρου\nΣεμινάριο Περιβαλλοντικής Εκπαίδευσης και Ειδική Αγωγή\nΣυντάχθηκε από Λιακοπουλου Φοίβη στις 21 Φεβρουαρίου 2010 . Last updated on 18 Νοεμβρίου 2017 . Εμφανίσεις: 1480\nΑύριο, Δευτέρα 22 Φεβρουαρίου 2010, οι εκπαιδευτικοί του σχολείου μας, που δήλωσαν συμμετοχή θα παρακολουθήσουν σεμινάριο με θέμα\n"Περιβαλλοντική Εκπαίδευση και Ειδική Αγωγή"\nπου διοργανώνεται από τα Τμήματα Περιβαλλοντικής Εκπαίδευσης Α/θμιας και Β/θμιας Εκπ/σης Κυκλάδων σε συνεργασία με τη Σύμβουλο Ειδικής Αγωγής 17ης Περιφέρειας Νοτίου Αιγαίου και με τη στήριξη της Περιφερειακής Διεύθυνσης Εκπαίδευσης Νοτίου Αιγαίου (Τμήματα Επιστημονικής και Παιδαγωγικής Καθοδήγησης Α/θμιας και Β/θμιας Εκπ/σης).\nΤο σεμινάριο θα πραγματοποιηθεί στο Πνευματικό Κέντρο Δήμου Ερμούπολης και ώρες 17.00-21.00.\nΦωτεινός Παντογνώστης - Δαίδαλος 2007\nΣυντάχθηκε από Παυλάκος Μαυροειδής στις 16 Φεβρουαρίου 2010 . Last updated on 18 Νοεμβρίου 2017 . Εμφανίσεις: 3480\nΤο σχολικό έτος 2006 - 2007 αποφασίσαμε να λάβουμε μέρος ως σχολείο στο πρόγραμμα Δαίδαλος. Συμμετείχε όλο το σχολείο με όλους τους μαθητές και των τριών ενεργών τομέων του. Στην προσπάθεια αυτή βοήθησαν ενεργά σχεδόν όλοι οι εκπαιδευτικοί του σχολείου, άλλοι περισσότερο και άλλοι λιγότερο ώστε να έχουμε το καλύτερο δυνατό αποτέλεσμα.\nΣτόχος μας η κατασκευή του γνωστού παιχνιδιού Φωτεινός Παντογνώστης, ο οποίος και επιτεύχθηκε με πλήρη επιτυχία, κλείνοντας με τη συμμετοχή του σχολείου στην έκθεση που πραγματοποιήθηκε στη Πινακοθήκη του Δήμου Ερμουπόλης.\nΠλήρη Πρόταση, Φύλλα Έργου, Καρτέλες Παιχνιδιού\nΚατασκευή Κουτιού, Κατασκευή Καρτελών, Κατασκευή Ηλεκτρικού Κυκλώματος, Βάψιμο Κουτιού\nΚαθαρίζοντας τα Κόκκινα 2008 - 2009\nΣυντάχθηκε από Παυλάκος Μαυροειδής στις 29 Ιανουαρίου 2010 . Last updated on 18 Νοεμβρίου 2017 . Εμφανίσεις: 2773\nΣυνδιάζοντας τη σχολική εκδρομή στον Φοίνικα με το περιβαλλοντικό πρόγραμμα «Ρύπανση – Ανακύκλωση - Νερό» το οποίο υλοποιεί το σχολείο μας για τη σχολική χρονιά 2008 - 2009, στις 5 Φεβρουαρίου του 2009 οι μαθητές καθάρισαν από τα σκουπίδια την παραλία Κόκκινα.\nΣυντάχθηκε από Λιακοπουλου Φοίβη στις 07 Φεβρουαρίου 2010 . Last updated on 18 Νοεμβρίου 2017 . Εμφανίσεις: 1602\nΤην Παρασκευή 5 Φεβρουαρίου 2010 σε εκδήλωση που πραγματοποιήθηκε στο Πνευματικό Κέντρο του Δήμου Ερμούπολης, η Ιερά Μητρόπολη Σύρου βράβευσε το σχολείο μας καθώς και το Ειδικό Δημοτικό Σχολείο Ερμούπολης και το ΕΕΕΕΚ Σύρου.


Αεροπλανοφόρο με ημισέληνο | δημοκρατία\nΑεροπλανοφόρο με ημισέληνο\nΤην ίδια στιγμή που η τρόικα πιέζει ολοένα και περισσότερο για επιπλέον περικοπές στις απολαβές των στελεχών των Ενόπλων μας Δυνάμεων και ακόμα μεγαλύτερη μείωση των ελληνικών αμυντικών δαπανών, στην απέναντι πλευρά του Αιγαίου, την Τουρκία, συνεχίζουν την ενίσχυση του στρατού τους με τον πλέον σύγχρονο εξοπλισμό.\nΣτο πλαίσιο αυτό εντάσσεται και η κατασκευή από τουρκικό όμιλο του πρώτου αεροπλανοφόρου το οποίο θα ενταχθεί στο πολεμικό ναυτικό της χώρας και που ουσιαστικά θα αποτελεί ένα πλωτό νησί στα ανατολικά μας, ανάμεσα στα ελληνικά νησιά. Για το έργο, που θα κοστίσει περίπου 2,5 δισ. ευρώ και θα πρέπει να είναι έτοιμο εντός πενταετίας, έχει οριστεί σήμερα σύσκεψη στρατιωτικών και εκπροσώπων της τουρκικής αμυντικής βιομηχανίας, παρουσία του πρωθυπουργού Ταγίπ Ερντογάν.\nΟπως αναφέρουν τουρκικά ΜΜΕ, ενδιαφέρον έχουν εκδηλώσει τρεις όμιλοι. Μεταξύ τους, ο όμιλος Κοτς, ο οποίος έχει δικό του ναυπηγικό σχέδιο, και ο όμιλος Σεντέφ του προέδρου του Τουρκικού Ναυτικού Επιμελητηρίου Μετίν Καλκαβάν. Οπως ισχυρίζονται οι Τούρκοι, το αεροπλανοφόρο θα είναι μία πλωτή ναυτική βάση που θα στοχεύει στην αύξηση της μεταφοράς ανθρώπων και αεροσκαφών, και όχι σε πολεμικές δραστηριότητες. Θα είναι μήκους 220 μέτρων, θα έχει τη δυνατότητα να μεταφέρει 12 μαχητικά αεροσκάφη και να παραμείνει στη θάλασσα για 30 συνεχείς ημέρες.\nΝέο μέτωπο με την Ε.Ε.\nΣτο μεταξύ, νέο μέτωπο ανοίγει η Αγκυρα με την Ε.Ε., με αφορμή την τελευταία έκθεση της Κομισιόν για την Τουρκία, σύμφωνα με την οποία αναγνωρίζονται μεν οι μεταρρυθμιστικές προσπάθειες της χώρας, ωστόσο είναι πάρα πολλές οι επιφυλάξεις των εταίρων για επιμέρους θέματα. Ο Τούρκος υπουργός Επικρατείας και αρμόδιος για τις σχέσεις της χώρας με την Ε.Ε. Εγκεμέν Μπαγίς χαρακτήρισε χθες «υποκειμενική, αβάσιμη και μεροληπτική» την έκθεση της Κομισιόν και παρουσίασε τη δική του εκδοχή, που ασφαλώς απέχει κατά πολύ από την ευρωπαϊκή.\nΜεταξύ άλλων, υποστηρίζει ότι την τελευταία δεκαετία έχουν αλλάξει 2.000 νόμοι προκειμένου να εναρμονιστούν με την ευρωπαϊκή οδηγία, με ιδιαίτερη έμφαση να δίνει στην αποφυλάκιση 33.500 κρατουμένων και τη μείωση του αριθμού των συλλήψεων.


Luminous Swimwear Line: Λάμψη με glam απο 80s στην παραλία | GayHellas.gr\nΑρχική FASHION Luminous Swimwear Line: Λάμψη με glam απο 80s στην παραλία\nΗ MODUS VIVENDI Luminous Swimwear Line, είναι εμπνευσμένη από τη δεκαετία του ’80.\nΚλασικά αλλά σέξι μαγιό, επανασχεδιασμένα με μεταλλικές πουά και λαμπερά μοτίβα pied de coq, προσθέτουν επιπλέον ενθουσιασμό στη μέρα σας στην παραλία. Τα μοναδικά τολμηρά στυλ της Luminous Line διαθέτουν χαμηλό κόψιμο και δύο εκδόσεις κλασικού σλιπ μαγιό.\nΑυτό το εμβληματικό μοτίβο που στεγνώνει γρήγορα είναι αναμφισβήτητα εδώ για να σας βοηθήσει να ξεχωρίσετε στο πλήθος.\nPhotographer: Panos Misailidis IG: @p2photographygr Model: Denis Mastorakis IG: @denismastorakis Location: Chalkidiki, Greece\nΉρθε η ώρα να διαλέξετε το πιο αγαπημένο σας μαγιό Luminous και να γίνετε μέρος του glam style της δεκαετίας του ’80, της πιο αξέχαστης και καθοριστικής δεκαετίας.\nΗ Luminous Swimwear Line περιέχει briefs και low cut briefs και είναι διαθέσιμη σε μαύρο και ασημί χρώμα.\nΤα κομμάτια της συλλογής είναι διαθέσιμα απο 56.20 ευρώ και μπορείτε να τα δείτε εδώ\nLuminous Swimwear Line\nΠροηγούμενο άρθροΘεατρίνων Θεατές: “Ο γλάρος έφυγε με το λεωφορείο”- Ολα όσα είδαμε στην πρεμιέρα\nΕπόμενο άρθροΤο Lamda επιστρέφει!


Γιορτή Μαθητικής Δημιουργίας 2014-15: Παιχνίδια στον βυθό\nΕφαρμογή θεατρικού παιχνιδιού σε Project για τα φύκη\n(ΠΕ32 ΘΕΑΤΡΙΚΩΝ ΣΠΟΥΔΩΝ - dora_psa@hotmail.com)\nΜέσα από το θεατρικό παιχνίδι προσπαθήσαμε να έρθουν οι μαθητές της Α’ τάξης κοντά στη θάλασσα. Στην αρχή προσπαθήσαμε να δούμε τον κόσμο μέσα από τα μπλε ζελοφάν και έπειτα γνωρίσαμε τα αντικείμενα του βυθού και παίξαμε μαζί τους. Σε επόμενή μας δράση παίξαμε μέσα στον βυθό. Με τη βοήθεια μιας μπλε ζελατίνας μεταμορφώσαμε την τάξη μας σε βυθό και γίναμε ψάρια. Ταξιδέψαμε στον βυθό ενώ μεταμορφώσαμε τη ζελατίνα και σε καράβι και ζήσαμε μια μεγάλη θαλασσοταραχή. Έπειτα παίξαμε με τα χάρτινα καράβια μας, μεταμορφωθήκαμε σε αέρας αλλά και κύμα και, τέλος, διακοσμήσαμε τα χάρτινα καράβια μας. Τέλος συνδέσαμε τα παιχνίδια μας με τη θάλασσα με το eurofykious project που υλοποιούσαν τα παιδιά με τις δασκάλες τους, Επταμηνιτάκη Μαγδαληνή (ΠΕ 70) και Κωστάκη Στέλα – Μαρίνα (ΠΕ 70). Κατά τη συγκεκριμένη δραστηριότητα: μια μέρα με ήλιο και πολλή ζέστη ξεκινήσαμε να πάμε στη θάλασσα. Στον δρόμο συναντήσαμε τους συμμαθητές μας και, όταν φτάσαμε στην παραλία, είδαμε και τη δασκάλα μας. Εκείνη μας πρότεινε να βουτήξουμε στον βυθό όπου συναντήσαμε τον Φύκιο Ποσειδώνιο, της γνωστής οικογένειας του Ποσειδώνα. Παίξαμε μαζί του τα αγαπημένα μας παιχνίδια και μας έμαθε κι αυτός τα δικά του. Φυσικά του κάναμε και τις ερωτήσεις μας και του δώσαμε την υπόσχεση πως θα τον βοηθήσουμε όσο πιο πολύ μπορούμε ώστε να ξαναβρεί την υγεία του και να γλιτώσει από την τύφλωση που τον απειλεί. Γιατί είναι γνωστό πως ο Φύκιος Ποσειδώνιος κινδυνεύει από ολική τύφλωση, εξαιτίας της ρύπανσης των θαλασσών.\nΠαιχνίδια στον βυθό from Marilia\nΘεατρικό παιχνίδι, θάλασσα, βυθός, ψάρια, φύκη\nΘέατρο για τα παιδιά δεν είναι μόνο η παράσταση, είναι μια διαδικασία πολύπλοκη, κοινωνική, βαθύτατα παιδευτική, που αγγίζει αρχέτυπες ανάγκες του ανθρώπου για δράση (παιχνίδι), παραλλαγή και θέαση του κόσμου.\nΗ θεατρική παιδεία δεν εξαρτάται από την ποσότητα των παραστάσεων και δεν προσφέρεται μόνο από την διεξαγωγή παραστάσεων. Η θεατρική παιδεία πρέπει να φτάνει μέχρι το σημείο που διαμορφώνει τον αυριανό ευαισθητοποιημένο και ενεργοποιημένο θεατή. Με το θεατρικό παιχνίδι το παιδί βιώνει μια δημιουργική περίοδο, απελευθερώνεται η φαντασία του, επικοινωνεί και καλλιεργεί τις ανθρώπινες σχέσεις.\nΤο παιδί μέσα από το θεατρικό παιχνίδι ανακαλύπτει παίζοντας έναν ρόλο. Διαλέγει έτσι έμμεσα έναν τρόπο επικοινωνίας και έκφρασης. Διαλέγει έναν τρόπο «ερμηνείας» πιο πολύ από διαίσθηση παρά γιατί κάποιος ενήλικας του τον έδειξε και του δίδαξε τι, πώς και γιατί να το κάνει. Άλλωστε με αυτή τη μορφή εμφανίζεται το θεατρικό φαινόμενο στις αρχέγονες μορφές του. Δεν γεννήθηκε το θέατρο επειδή κάποιος αποφάσισε να γράψει ένα έργο αλλά όταν οι άνθρωποι ανακάλυψαν την ανάγκη να επικοινωνήσουν μέσα από έναν ρόλο, με κάποιο άλλο πρόσωπο, πνεύμα ή θεό. Μετά από αυτό ήρθε η ανάγκη για θεατρικά κείμενα ώστε να υπάρχει σύνδεση μεταξύ κάποιων ρόλων και να δημιουργηθεί έτσι ένα ολοκληρωμένο θεατρικό έργο.\nΘεατρική αγωγή στο νηπιαγωγείο και στο δημοτικό σχολείο, μπορεί να γίνει μέσα από μηχανισμούς που είναι οικείοι για το παιδί, όπως είναι το παιχνίδι. Με αυτόν τον τρόπο μπορούμε να βοηθήσουμε το παιδί να προσεγγίσει τη θεατρική πράξη. Το «εργαλείο» λοιπόν που πρέπει να χρησιμοποιεί ο παιδαγωγός για να δουλέψει με τα μικρά παιδιά δεν είναι άλλο από το παιχνίδι, το οποίο αποτελεί πρωτογενές και ουσιαστικό κίνητρο για μάθηση.\nΤο παιχνίδι είναι μια φυσική ανάγκη για μικρούς και μεγάλους. Γυμνάζει το μυαλό και το σώμα, δημιουργεί αίσθημα ευχαρίστησης, διασκεδάζει, κάνει τους ανθρώπους να νιώθουν δημιουργικοί και αναπτύσσει την κοινωνικότητα. Μέσα από αυτό τα παιδιά έχουν την δυνατότητα διεξόδου, ενώ παράλληλα μπορούν πολύ εύκολα να προσεγγίσουν την τέχνη σε όλες τις μορφές της.\nΟι ρίζες του παιχνιδιού, όπως και της τέχνης, είναι πανάρχαιες και μάλιστα αρκετές φορές ταυτίζονται. Αν ανατρέξουμε στις ρίζες του κάθε παιχνιδιού θα βρούμε σε αρκετά από αυτά αρχέτυπες μορφές τέχνης, τελετουργίας, μύθων και παραδόσεων που τις έχουμε ακόμα και στις μέρες μας με κάποιες παραλλαγές.\nTι είναι όμως το παιχνίδι και πώς μπορεί να ερμηνευθεί; Δεν υπάρχει ένας ξεκάθαρος ορισμός ούτε μια και μοναδική θεωρία που να μπορεί να εξηγήσει τον ρόλο του παιχνιδιού στη μάθηση και ανάπτυξη του παιδιού. Είναι ένα σύνθετο και πολύμορφο φαινόμενο που περιλαμβάνει διαφορετικές πράξεις, προσανατολισμούς και εκδηλώσεις. Διάφοροι επιστήμονες, προσπαθώντας να ερμηνεύσουν τη φύση, τη σημασία και τη θέση του παιχνιδιού στη ζωή του παιδιού ανέπτυξαν διάφορες ερμηνείες:\n«Το παιχνίδι είναι μια δραστηριότητα, κατευθυνόμενη από το παιδί, το «νόημα» της οποίας έχει σημασία για το ίδιο και όχι η κατάληξή της» (Kostelnik, Soderman & Whiren, 1993).\nΤο παιχνίδι ωστόσο συνυπάρχει κυρίως με το θέατρο, μιας και κάθε παιδί, όταν παίζει, «ερμηνεύει» έναν ρόλο. Ακόμα, στο θεατρικό παιχνίδι το παιδί ανακαλύπτει καινούργιους τρόπους έκφρασης που το βοηθάνε να επικοινωνήσει με το περιβάλλον του, κινείται σε επίπεδα ψυχολογικά, κοινωνικά, εκπαιδευτικά και καλλιτεχνικά. Το παιδί παίζοντας ένα θεατρικό δρώμενο – έναν ρόλο που διάλεξε μόνο του, επιλέγει έναν τρόπο έκφρασης και ερμηνείας περισσότερο από διαίσθηση, παρά γιατί κάποιος ενήλικας του είπε ΤΙ και ΠΩΣ να παίξει. Αυτή η διαίσθηση όσο εμπλουτίζεται, όσο ο ρόλος γίνεται «μέσο επικοινωνίας» με τους άλλους, αποκτάει μια άλλη διάσταση για την ψυχοκινητική κατάσταση του παιδιού. Το θεατρικό παιχνίδι είναι μέσο απελευθέρωσης της φαντασίας, ευαισθητοποίησης και καλλιέργειας της ψυχοκινητικής έκφρασης. Βασικός σκοπός δεν είναι πώς το παιδί θα κάνει τέλειες μηχανικές κινήσεις, ρυθμικές ή μελωδικές εκφορές του λόγου, θ’ αποστηθήσει ένα κείμενο και θα το απαγγείλει, αλλά το πώς θα εκφράσει, τις καταστάσεις και τους ρόλους, με τον δικό του τρόπο, εντελώς υποκειμενικά και αβίαστα. Με κυρίαρχο το παιχνίδι και την αισθησιοκινητική δράση, το παιδί φτάνει σε ένα σημείο αυτοέκφρασης.\nΣυνεπώς σκοπός της Θεατρικής Αγωγής και του Θεατρικού Παιχνιδιού δεν είναι να διδάξει τα παιδιά να παίζουν θέατρο ή το πώς θα εμφανιστούν στη σκηνή, αλλά να προετοιμάσει τον αυριανό ευαισθητοποιημένο και ενεργοποιημένο θεατή. Στο κέντρο τους βρίσκεται η σωματική έκφραση, ο αυτοσχεδιασμός, η εκμετάλλευση του τυχαίου, το αυθόρμητο.\nΜε κύριο παράγοντα το παιχνίδι, την αισθησιοκινητική δράση και την αυτοέκφραση τα παιδιά καταλήγουν σε ένα δρώμενο που δεν είναι υποχρεωτικό να το εκφράσουν μόνο με τον λόγο. Αυτό έχει ιδιαίτερη σημασία για τα παιδιά και ειδικά για εκείνα που δεν μπορούν πάντα με τον λόγο να εκφράσουν τα συναισθήματά τους. Για αυτό έχει παρατηρηθεί πως ύστερα από συστηματική εφαρμογή της θεατρικής αγωγής σε παιδιά που παρουσιάζουν προβλήματα λόγου, ο γλωσσικός κώδικας βελτιώνεται (Κουρετζής, 1989).\nΟ Θόδωρος Γραμματάς (2001) καταγράφει τα οφέλη που μπορεί να προσφέρει το θέατρο ως συλλογική, ελεύθερη, ευχάριστη αισθητικο-καλλιτεχνική και ψυχο-παιδαγωγική δραστηριότητα, απόλυτα ενταγμένη και ολοκληρωμένη μέσα στο πλαίσιο του Σχολείου και του εκπαιδευτικού συστήματος τόσο με τη μορφή του ειδικού διδασκόμενου μαθήματος, όσο και της αυτόνομης καλλιτεχνικής δημιουργίας. Μία τέτοια παρουσία του θεάτρου στο Σχολείο μπορεί να συμβάλλει στη διαμόρφωση ενός σχολικού κόσμου που ευνοεί την ολοκληρωμένη ανάπτυξη της προσωπικότητας των μαθητών, ενισχύει και ενθαρρύνει την έκφραση των λανθανόντων γνωρισμάτων του χαρακτήρα τους, στηρίζεται στη σωστή επικοινωνία μεταξύ διδασκόντων και διδασκομένων, αποσκοπεί στη δημιουργία ελεύθερων ατόμων με πνευματική υποδομή, αισθητική καλλιέργεια, συναισθηματικό πλούτο, κοινωνική συνείδηση και πολιτισμική ταυτότητα. Τόσο η διεθνής βιβλιογραφία, όσο και η εμπειρία των εκπαιδευτικών μέσα στα σχολεία καταδεικνύουν το θέατρο ως σημαντικό εργαλείο μάθησης, ως δρόμο που οδηγεί το παιδί στην κατάκτηση της γνώσης του κόσμου, αλλά και του εαυτού του με τρόπο ευχάριστο, δημιουργικό, διασκεδαστικό.\nΣτόχοι των «παιχνιδιών στον βυθό» επισημαίνονται οι εξής:\nΝα γνωρίσουν οι μαθητές τη θάλασσα και τους ήχους της\nΝα μάθουν να εκφράζονται κινητικά\nΝα μάθουν να δουλεύουν σε ζευγάρια\nΝα μάθουν να εκφράζονται μέσω της παντομίμας\nΝα γίνουν όλοι οι μαθητές μια ομάδα και να συνεργαστούν μεταξύ τους\nΝα παίξουν το παιχνίδι της μεταμόρφωσης\nΝα μάθουν τα ζώα και τους οργανισμούς που ζουν στη θάλασσα\nΝα καταφέρουν να συνεργαστούν σε μικρές ομάδες των δυο ατόμων και να συγχρονίσουν τις κινήσεις τους\nΝα μάθουν να χρησιμοποιούν τα μουσικά όργανα και να τα χτυπούν με τον ρυθμό της μουσικής που ακούνε\n1η δράση: Ο βυθός\nΑρχικά διαμόρφωσα τη σχολική αίθουσα ώστε να μοιάζει με βυθό. Στο πάτωμα τοποθέτησα μπλε πανιά και αντικείμενα του βυθού. Όμως το μάθημα ξεκίνησε από την αυλή του σχολείου. Λίγο πριν χτυπήσει το κουδούνι, κι ενώ τα παιδιά βρίσκονταν στο προαύλιο, τους μοίρασα από ένα κομμάτι μπλε σελοφάν και τους ζήτησα να το φέρουν μπροστά στο πρόσωπό τους, να κοιτάξουν μέσα από αυτό και να παρατηρήσουν πώς αλλάζουν οι χρωματισμοί της αυλής.\nΣτη συνέχεια άνοιξα την πόρτα της αίθουσας και, ένα ένα, τα παιδιά μπήκαν στην τάξη – βυθό. Καθένα διάλεξε ένα σημείο, όπου κι έμεινε ακίνητο.\nΌταν όλα τα παιδιά μπήκαν μέσα στην αίθουσα, τους έδωσα λίγο χρόνο για να παρατηρήσουν τον χώρο με την υπόκρουση ήρεμης, χαλαρής μουσικής. Έπειτα τα καθοδήγησα να αρχίσουν να κινούν μόνο τα χέρια τους σαν να κολυμπούν. Υποδύθηκαν τα ψάρια, τα χταπόδια, τους αστερίες, τις γοργόνες, τα αλογάκια της θάλασσας, όποιο ζωντανό οργανισμό τη θάλασσας ήθελε καθένα, ενώ στη συνέχεια άρχισαν να ανακαλύπτουν τα αντικείμενα που υπήρχαν τοποθετημένα στον βυθό. Τα ακούμπησαν, τα μύρισαν και τα έφεραν στη μέση της αίθουσας. Γύρω τους σχημάτισαν έναν κύκλο και ακολούθησε συζήτηση για τα αντικείμενα αυτά.\nΤέλος υποκίνησα τα παιδιά να φτιάξουν το δικό τους παραμύθι, το οποίο και στη συνέχεια το δραματοποιήσαμε όλοι μαζί.\n2η δράση, θεατρικό παιχνίδι: Παίζω με τη θάλασσα και το μαγικό μπλε χαλί\nΣτη μέση της αίθουσας βρίσκονταν απλωμένες τέσσερις μεγάλες μπλε ζελατίνες, ενώ από το cd player ακουγόταν ένα απαλό κομμάτι κλασσικής μουσικής. Ζήτησα από τα παιδιά να κινηθούν με αργό ρυθμό στον χώρο γύρω από τις ζελατίνες και, κάθε φορά που η μουσική σταματούσε, να ακουμπήσουν τις ζελατίνες με διάφορους τρόπους:\n● με τις παλάμες\n● με το πόδι\n● με το κεφάλι\n● με την πλάτη\n● με τον αγκώνα τους κ.ο.κ.\nΧαμηλώνοντας την ένταση της μουσικής, ζήτησα από τα παιδιά να καθίσουν γύρω από τις ζελατίνες. Αφού κάθισαν όλα εμφάνισα ένα κουτί και τους είπα πως το βρήκα έξω από το σπίτι μου, το πρωί, τυλιγμένο με ένα μπλε χαρτί γεμάτο ζωγραφισμένα ψάρια. Ανοίγοντας το κουτί είδα μέσα αυτές τις ζελατίνες που έχουμε μπροστά μας και ένα γράμμα, το οποίο έγραφε: «Αυτά τα τέσσερα κομμάτια είναι από ένα μαγικό χαλί. Μπορούν να σε ταξιδέψουν στα βάθη της θάλασσας». Ρώτησα λοιπόν τα παιδιά αν είναι έτοιμα να ταξιδέψουμε και να γνωρίσουμε τα μυστικά του βυθού της θάλασσας.\nΑφού εξασφάλισα τη συγκατάθεσή τους, έβαλα στο cd player ήχους της θάλασσας. Στη συνέχεια βάλαμε όλοι μαζί τα χέρια μας πάνω από το μαγικό χαλί και, με κινήσεις παντομίμας κάναμε πως κολυμπούσαμε. Σιγά σιγά το σώμα μας γλίστρησε πάνω στο χαλί, μεταμορφωθήκαμε σε μικρά και σε μεγάλα ψάρια, γίναμε καβουράκια, δελφίνια, χταπόδια ή ό,τι άλλο σκέφτηκε καθένας. Όταν συναντούσαμε κάποιο άλλο ζώο της θάλασσας το χαιρετούσαμε με ένα σημείο του σώματός μας (πτερύγιο, ουρά κ.α.) και συνεχίζαμε το ταξίδι μας. Κάθε ζώο της θάλασσας έχει τον δικό του ήχο, προσπαθήσαμε να βρούμε τον ήχο μας και τον βγάλουμε να το ακούσουν και οι άλλοι.\nΜετά από τόσα παιχνίδια τα ψάρια πείνασαν και άρχισαν να ψάχνουν για το φαγητό αλλά και τη φωλιά τους για να κοιμηθούν μιας και ήταν πια πολύ κουρασμένα. Τα παιδιά ξάπλωσαν πάνω στις ζελατίνες.\nΗ μουσική σταμάτησε, τώρα το μαγικό χαλί μεταμορφώθηκε σε ένα τεράστιο καράβι, που μας ταξίδεψε (μεταμορφωθήκαμε σε καπετάνιους, ναύτες, επιβάτες κ.ά.). Από το cd player ακούστηκε ο ήχος του αέρα. Φυσούσε πολύ δυνατά. Τα παιδιά όρθια σήκωσαν το μαγικό χαλί και κινήθηκαν στην αίθουσα σαν να τα φυσούσε ο δυνατός άνεμος.\n«Πρέπει να προσέξουμε για να μην βουλιάξει το καράβι μας, όμως μη φοβάστε! Ξέρω ένα μαγικό κόλπο που θα μας σώσει. Βάλτε όλοι το μαγικό χαλί κοντά στα μάτια σας. Όταν καταφέρουμε όλοι να δούμε μέσα από αυτό, τότε ο αέρας θα σταματήσει.». Τα παιδιά, αφού έφεραν μπροστά τους τις ζελατίνες, είδαν τα πάντα μπλε. Και τότε σιγά σιγά ο ήχος του αέρα σταμάτησε. Έβαλα να ακούγεται ένα κομμάτι κλασσικής μουσικής και παρότρυνα τα παιδιά να ξαπλώσουν με αργές κινήσεις στο πάτωμα. Όση ώρα τα παιδιά χαλάρωναν, μάζεψα τις ζελατίνες και τις έκοψα σε μικρά κομμάτια. Άφησα ένα κομμάτι δίπλα σε κάθε παιδί. Στη συνέχεια τους ζήτησα να πάρουν τη ζελατίνα στα χέρια τους και, με αργές κινήσεις, να τη φέρουν μπροστά στα μάτια τους και μετά να την απομακρύνουν. Στο τέλος τους είπα πως αυτό που κρατάνε στα χέρια τους είναι ένα μικρό ενθύμιο από το ταξίδι που κάναμε όλοι μαζί στη θάλασσα, ενώ τους πρότεινα να το κρατήσουν για να ενθύμιο.\n3η δράση, θεατρικό παιχνίδι: Το καράβι\nΈχω πει στα παιδιά να είναι σε μια πλευρά της αίθουσας και για να καθίσουν στον κύκλο πρέπει να πουν μια λέξη που τους έρχεται στο μυαλό όταν ακούν την λέξη «καλοκαίρι». Αφού είπαν όλα τα παιδιά μια λέξη, από το cd player ακούστηκε χαρούμενη μουσική (τύπου circus). Με τον ρυθμό της κινηθήκαμε στην αίθουσα. Με τις λέξεις που είχαν πει τα παιδιά έφτιαξα μια ιστορία, τους την αφηγήθηκα και την κάναμε με κινήσεις π.χ. «Ένα καλοκαιρινό πρωινό ξύπνησα ενώ είχε πάρα πολλή ζέστη. Έκανα ένα δροσερό ντουζ και ετοιμάστηκα να πάω για παγωτό. Καθώς έτρωγα το παγωτό μου, συνάντησα έναν φίλο μου και μου είπε να πάμε για μπάνιο. Έτρεξα σπίτι, έβαλα το μαγιό μου, πήρα την πετσέτα μου και τα παιχνίδια για τη θάλασσα. Φυσικά δεν ξέχασα την ομπρέλα! Στον δρόμο συνάντησα και άλλους φίλους και όλοι μαζί φτάσαμε στη θάλασσα. Αφού ανοίξαμε την ομπρέλα και στρώσαμε τις πετσέτας μας, αρχίσαμε να παίζουμε με την άμμο. Φτάξαμε το πιο όμορφο κάστρο! Ήρθε η ώρα για τη βουτιά μας, μπήκαμε στη θάλασσα, κολυμπήσαμε, παίξαμε και όταν πια είχε περάσει αρκετή ώρα, βγήκαμε, ντυθήκαμε και γυρίσαμε σπίτι όπου φάγαμε το πιο ωραίο καρπούζι του καλοκαιριού!»\nΑφού τελειώσαμε με την ιστορία μας, έβαλα στο cd player ήχους της θάλασσας και ζήτησα από τα παιδιά να κινηθούν ανάλογα με τον ήχο που ακούγανε. Μπορούσαν να είναι όρθια, καθιστά ή ξαπλωμένα. Στην επόμενη φάση έβαλα ήχους από αέρα και επαναλάβαμε τη διαδικασία, όπως την περιέγραψα πιο πάνω.\nΌταν η μουσική σταμάτησε και τα παιδιά χωρίστηκαν σε ζευγάρια, από το cd player ακούστηκε ο ήχος από τα κύματα. Το ένα παιδί έγινε το κύμα και το άλλο ο αέρας. Το «κύμα» πρέπει να κινηθεί σύμφωνα με το φύσημα του «αέρα» (απαλά – άγρια – δυνατά). Σε κάθε ομάδα έκαναν και τα δύο παιδιά τόσο τον ρόλο του κύματος όσο και του αέρα.\nΌταν η μουσική σταμάτησε, ακούστηκε η «θάλασσα» του Σπανουδάκη. Τώρα κάθε παιδί έπρεπε να βρει το ακρογιάλι του και να μείνει εκεί, ακίνητο, σε όποια στάση ήθελε (όρθιο, καθιστό, ξαπλωμένο). Κλείσαμε τα μάτια και ονειρευτήκαμε ένα καράβι. Όση ώρα τα παιδιά είχαν κλειστά τα μάτια, άφησα δίπλα σε καθένα από ένα χάρτινο καραβάκι. Αφού άνοιξαν τα μάτια τους κάθισαν σε κύκλο κρατώντας τα καράβια τους. Ακούσαμε το τραγούδι του Βασίλη Παπακωνσταντίνου «ένα καράβι, παλιό σαπιοκάραβο» αρκετές φορές, κάνοντας κάθε φορά τα εξής με τη σειρά:\n● χτυπήσαμε παλαμάκια με τον ρυθμό της μουσικής\n● χτυπήσαμε τον ρυθμό στα γόνατά μας\n● με τα μουσικά οργανάκια (μαράκες, ντέφια, ξυλάκια, τύμπανα, κουδουνάκια) χτυπήσαμε στον ρυθμό της μουσικής\n● τραγουδήσαμε ψιθυριστά\n● τραγουδήσαμε δυνατά\n● τραγουδήσαμε και χορέψαμε κρατώντας τα καραβάκια μας\nΣτο τέλος του μαθήματος τα παιδιά ζωγράφισαν τα καράβια τους και τα διακόσμησαν με ό,τι υλικά υπήρχαν στην αίθουσα.\n4η δράση, θεατρικό παιχνίδι : Παίζουμε με τον Φύκιο Ποσειδώνιο\nΤα παιδιά κάθονται σε κύκλο. Με τη μουσική που ακούγεται σηκώνονται και χορεύουν. Μόλις η μουσική σταματήσει, μένουν ακίνητα. Στο σημείο που βρίσκεται το κάθε παιδί ξαπλώνει και «κοιμάται».\nΌταν ακουστεί μουσική σιγά σιγά τα παιδιά ξυπνάνε, τρίβουν τα μάτια τους, τεντώνονται. Ανοίγουν το παράθυρο και ο ήλιος τα «τυφλώνει». Ο καιρός, επιτέλους, είναι υπέροχος! Πάνε στο μπάνιο και πλένουν τα δόντια τους, το πρόσωπό τους, χτενίζονται κι επιστρέφουν γρήγορα στο δωμάτιό τους. Βάζουν το μαγιό τους, τα ρούχα, τα παπούτσια και ετοιμάζουν την τσάντα με τα πράγματα που θα χρειαστούν στη θάλασσα (βατραχοπέδιλα, μπρατσάκια, πετσέτα, μάσκα, φαγητό, νερό). Τρώνε το πρωινό τους και φεύγουν από το σπίτι.\nΣτον δρόμο συναντούν τους φίλους τους, τους χαιρετούν και πάνε όλοι μαζί στην παραλία. Μόλις φτάνουν, βλέπουν τη δασκάλα τους από μακριά να έρχεται προς το μέρος τους. Τη χαιρετούν και τη φωνάζουν να κάτσει κοντά τους. Εκείνη προτρέπει τους μαθητές της να βουτήξουν όλοι μαζί στη θάλασσα, για να συναντήσουν έναν φίλο τους.\nΤο νερό είναι όμως λίγο κρύο κι έτσι αρχίζουν να πιτσιλούν ο ένας τον άλλο. Όταν πλέον νοιώθουν έτοιμοι, βουτάνε στη θάλασσα. Η δασκάλα παρακινεί τα παιδιά να πάνε πιο βαθιά! «Μα να τος! Είναι ο φίλος μας, ο Φύκιος!». Κάθονται όλοι γύρω του σε έναν κύκλο και τον χαιρετάνε, τον ρωτάνε ποιο είναι το αγαπημένο του παιχνίδι και, όλοι μαζί παίζουν. Παίζουν όμως μαζί του και τα δικά τους αγαπημένα παιχνίδια, όπως κρυφτό και κυνηγητό. Στο τέλος εκείνος τους ζητάει να κάτσουν γύρω του και να παίξουν το παιχνίδι με τα φύκη (μπερδεύουν τα χέρια τους μαζί με τα φύλλα του).\nΗ ώρα όμως περνά γρήγορα και τα παιδιά πρέπει να γυρίσουν σπίτι τους. «Γεια σου Φύκιε, θα ξαναέρθουμε!», αποχαιρετούν τον φίλο τους και βγαίνουν από τη θάλασσα. Σκουπίζονται, ντύνονται, αποχαιρετιούνται μεταξύ τους και επιστρέφουν σπίτια τους.\nΆλκηστις (2000). Η δραματική τέχνη στην εκπαίδευση. Εκδόσεις Ελληνικά Γράμματα. Αθήνα\nΓκόβας, Ν., (2002.) Για ένα νεανικό δημιουργικό θέατρο: ασκήσεις, παιχνίδια, τεχνικές. Εκδόσεις Μεταίχμιο. Αθήνα\nΓουργιώτου, Ε. (2009). Παιχνίδι και μάθηση: Αλληλένδετες έννοιες στην προσχολική πρακτική, περ. Δελτίο, Άνοιξη-Καλοκαίρι 2009, 42, 3-7 (Περισσότερα μπορείτε να δείτε εδώ. Τελευταία πρόσβαση 13/5/2015).\nΠυργέλη, Δ. (2014). Καπετάνιος στην μπανιέρα. Εκδόσεις Καλειδοσκόπιο\nΦανουράκη, Κ. (2011). Η Νεράιδα Πραλίνα και το Μαγικό Φουντούκι. Εκδόσεις Amusic Freeater\nΚουρετζής, Λ., (1989). Το Θεατρικό Παιχνίδι: κάποιες παιδαγωγικές και Θεατρολογικές Προσεγγίσεις. Περιοδικό Διαβάζω, 214\nΚουρετζής, Λ. (2008) Το θεατρικό παιχνίδι και οι Διαστάσεις του, εκδ: Ταξιδευτής. Αθήνα\nΓραμματάς, Θ. (2001). Διδακτική του Θεάτρου. Εκδόσεις Τυπωθήτω. Αθήνα.\nΑναρτήθηκε από Μαριλία Κωστάκη στις 7:57 π.μ.


Βρέθηκαν 510 καταχωρήσεις για ποδήλατο\nΠοδήλατο χωρίς γωνίες\nΌσο και να σας έλκει το λαμπερό του κόκκινο, αυτό δεν είναι ένα ποδήλατο για καθημερινές βόλτες. Η στάση του σώματος είναι τόσο άβολη που δεν θα αντέχατε ούτε πέντε λεπτά. Στην πραγματικότητα το Air Line της ιαπωνικής Cherubim είναι...»\nΤεχνολογία:: 2012-03-05, 11:11:42\nΘανατηφόρο τροχαίο με θύμα 73χρονο Βολιώτη!\nΘανατηφόρο τροχαίο σημειώθηκε σήμερα λίγο μετά τις 8.30 το πρωί στο Βόλο στη συμβολή των οδών Αναλήψεως με Νικοτσάρα. Εκείνη τη στιγμή ο άτυχος 73χρονος Δημ. Κυριακούλης, προσπάθησε να διασχίσει το οδόστρωμα, παρασύρθηκε όμως από δίκυκλο μοτοποδήλατο που οδηγούσε 50χρονος,...»\nΤοπικά:: 2012-02-25, 12:45:22\nΤεχνολογία:: 2012-02-22, 20:58:02\nSports:: 2012-02-22, 15:36:37\nΑνεπαρκείς οι ποδηλατοδρόμοι στην πόλη\nΕπικριτικοί ήταν οι μαθητές των 2ου και Εσπερινού Γυμνασίων Βόλου που συμμετείχαν στο πρόγραμμα Ecomobility σε ότι αφορά τους ποδηλατοδρόμους, επισημαίνοντας πως δεν επαρκούν αλλά και είναι επικίνδυνοι για την ασφαλή μετακίνηση παιδιών αλλά και ενηλίκων. Μάλιστα η έρευνα των...»\nΤοπικά:: 2012-02-15, 19:31:28


Νέο όπλο, νέες στρατηγικές!\nΈνα ολοκαίνουργιο αλλά σχετικά γνώριμο όπλο θα κάνει την εμφάνισή του στο Fortnite: Battle Royale με το update της ερχόμενης εβδομάδας. Το Compact SMG, το οποίο μοιάζει πάρα πολύ στο δημοφιλές P90 θα ενταχθεί στο παιχνίδι για να φέρει τα πάνω κάτω σε μάχες κοντινών αποστάσεων.\nΘα μπορούμε να το βρούμε είτε σε Legendary είτε σε Epic μορφή και εκτός απροόπτου θα τρέφεται με Light Bullets. Καλό θα ήταν να περιμένουμε ένα γενναιόδωρο γεμιστήρα ο οποίος θα αδειάζει πάρα πολύ γρήγορα, αν κρίνουμε φυσικά από τα υπόλοιπα SMGs.\nΜε το meta να είναι πιο ασταθές από ποτέ, ίσως το νέο όπλο να είναι αυτό που χρειάζονται οι παίχτες για να αναπληρώσουν το χαμό το tactical smg και των Double Shotguns. Θα το μάθουμε σύντομα. Μέχρι τότε, μείνετε συντονισμένοι στο CowboyTV για περισσότερα νέα!\nΟ Tyler1 χάνει το 1v1 με υπάλληλο της Riot Games